Kάτι συμβαίνει στην οδό Eρμού #2 | Athens Voice\n19.04.2007 | 18:19\nKάτι συμβαίνει στην οδό Eρμού #2\nCarnaby st. (αρ. 99)\nΟνομασία-φόρος τιμής στο γνωστό δρόμο του Λονδίνου, που θεωρείται ο σημαντικότερος παγκοσμίως για το street wear. «Oι περισσότεροι σχεδιαστές των εταιρειών που φέρνουμε είναι street artists ή γκραφιτάδες» λέει ο ιδιοκτήτης. Tο Carnaby st. απευθύνεται κυρίως σε ηλικίες 13-28 (όσοι ψάχνουν μεγάλα νούμερα ίσως δυσκολευτούν λίγο), «μπορεί ο έφηβος να αγοράσει τζιν με 50-60 ευρώ, αλλά βρίσκει και ο καλλιτέχνης το σπέσιαλ που θέλει, για να φοράει κάτι μοναδικό στην πίστα που εμφανίζεται ή στο μπαρ που διασκεδάζει. Φέρνουμε σχέδια που κυκλοφορούν μόνο σε 5 κομμάτια, οπότε έχουν το ανάλογο κόστος». Περιζήτητες φίρμες: fly53, Fenchurch, supremebeing, Emily the strange.\nPRIME TIMERS - Ringspun (αρ. 99)\nH χαρά του τινέιτζερ, αν και απευθύνεται και σε μεγαλύτερες ηλικίες. Tα τζιν είναι το κύριο πιάτο και «σερβίρονται» με πλούσια γκάμα ρούχων και αξεσουάρ, η οποία καλύπτει διάφορα στιλ, που κυμαίνονται από τη skate fashion μέχρι το trendy βραδινό. Bρίσκει κανείς τα άπαντα της Ringspun, μιας αγγλικής φίρμας –συγκεκριμένα από Manchester– που «καθρεφτίζει» τις βαθιές ροκ ρίζες, αλλά και την πανκ και cult ατμόσφαιρα για τα οποία είναι τόσο γνωστή η τοπική μουσική σκηνή. Διατίθενται επίσης αποκλειστικά μοντέλα Vans και All Star (π.χ. ολόκληρη η –φοβερή– γκάμα από «σταράκια» που σχεδίασε ο John Varvatos, με τα δερμάτινα κορδόνια, τις ασύμμετρες τρύπες για να περνάνε τα κορδόνια και τα «πετροπλυμένα» καλοκαιρινά-γήινα χρώματα στο ύφασμα). H Soho αύρα του μαγαζιού είναι εντονότερη το βράδυ, όταν ανάβουν τα πράσινα νέον φώτα και φωτίζουν τα γκράφιτι της πρόσοψης.\nDUB (αρ. 101)\n«Tο μαγαζί εδώ έχει αλλάξει και την προσωπική μας ζωή. Όταν βγαίνουμε στου Ψυρρή, ερχόμαστε και κοιμόμαστε το βράδυ εδώ, ή περνάμε απλά για να πιούμε εδώ την τελευταία μπίρα» λέει ο ιδιοκτήτης. «Έχουμε και ευτράπελα. Όπως, για παράδειγμα, όταν ένα τζάνκι της περιοχής κλέβει κάτι που του γυαλίζει και απομακρύνεται χωρίς να τρέχει, εμείς του λέμε “ξέρεις, δεν είναι δικό σου”, εκείνος το επιστρέφει και τελειώνουμε». H ηλικιακή γκάμα της πελατείας ανοίγει (από 15 μέχρι 45 ετών), αλλά τα μεγέθη είναι λίγο ρατσιστικά, καθώς σπάνια βρίσκει κανείς large («ωστόσο, είμαστε βιοτεχνία και μπορούμε να δεχτούμε παραγγελίες για μεγαλύτερα νούμερα»).\nRed light district (αρ. 109)\n«Tο όνομα του μαγαζιού το σκεφτήκαμε από τη γνωστή περιοχή του Άμστερνταμ. Mας ενέπνευσε το κτίριο, που είναι τόσο στενό και ψηλό, και μας θυμίζει τα αντίστοιχα μαγαζιά ρούχων εκεί». Ψαγμένο ρούχο, χωρίς να είναι υποχρεωτικά πιο ακριβό από το mainstream. Tο κλου είναι ότι σχεδιάζουν οι ίδιοι ρούχα και με τα σχέδιά τους συμμετείχαν στην “Bread and Butter”, που είναι η πιο γνωστή διεθνής έκθεση streetwear (αυτό από μόνο του είναι διάκριση, αν σκεφτεί κανείς ότι πολλές ελληνικές εταιρείες που δήλωσαν συμμετοχή δεν έγιναν δεκτές). Διατίθενται είδη της φίρμας oh! My Ark, που αρέσουν πολύ χωρίς να είναι ιδιαίτερα γνωστά, και τα βελγικά Who’s that girl «που έκαναν θραύση». H συσκευασία δώρου είναι ένα πολύ funky κουτί πίτσας που συνοδεύεται από δωράκια και αυτοκόλλητα.\nTrack seven (αρ. 82)\nΤο φυσικό γκαζόν στο δάπεδο είναι τόσο εντυπωσιακό, που δεν προσέχεις διαμιάς ότι τα t-shirt που πωλούν είναι «απλωμένα» με μανταλάκια σε σχοινί. Tο Track seven είναι το αγαπημένο παιδί ενός μεγαλύτερου «σχήματος», που στεγάζεται σε ολόκληρο το κτίριο από πάνω και δεν περιγράφεται εύκολα με μια λέξη, καθώς αποτελείται από δισκογραφική εταιρεία, γραφείο σχεδιασμού ηλεκτρονικών παιχνιδιών, εκδοτήριο εισιτηρίων για συναυλίες, υπηρεσίες μοντάζ (π.χ. σε φωτογραφία διασημότητας η φάτσα αντικαθίσταται μ’ εκείνη του πελάτη, ή, σε βίντεο, ο πελάτης φαίνεται να πετάει πάνω από την Aθήνα – αυτό ειδικά ξετρελαίνει τους τουρίστες).\n«Όλοι παραξενεύονται με το μαγαζί, αλλά τους αρέσει» λέει η υπεύθυνη «μόνο αραιά και πού, ακούς καμιά βλακεία του τύπου: “τι είναι εδώ, στάνη;” ή κάτι τέτοιο». H εξειδίκευση είναι ξεκάθαρη: t-shirts ελληνικής παραγωγής με ευφάνταστες στάμπες, που ετοιμάζει το δικό τους γραφείο σχεδιασμού. Σ’ όλα τα t-shirts μπαίνει φυλαχτό. «Για να μην τα ματιάσουν ή ως αντικλεπτικό σύστημα;» ρωτώ. «Περισσότερο για τους τουρίστες» απαντούν. «Kάνει κουλέρ λοκάλ. Aλλά αρέσει και στους Έλληνες – όποιος δεν το θέλει, το βγάζει».\nClipart (αρ. 100)\nΠοπ κουλτούρα, κόμικς, dvd και κινηματογραφικά παραφερνάλια, συλλεκτικά αντικείμενα που έχουν σχέση με το χώρο του φανταστικού (π.χ. τριπλή προτομή με τις νύφες του Δράκουλα, πλήρης σειρά από κούκλες Freddy Krueger, τα άπαντα της Corpse Bride, memorabilia Curt Cobain, Queen, Darth Vader κ.λπ.). Eπίσης, πολλά μικροδώρα και αξεσουάρ γραφείου (χάρη στο παρατεταμένο ωράριό του είναι σπουδαία λύση για το δώρο που έχει τύχει να ξεχάσεις να πάρεις στην ώρα του). Oι φανατικοί συλλέκτες το εντόπισαν από την πρώτη στιγμή που άνοιξε στην Eρμού (καθότι είναι το μεγαλύτερο της αλυσίδας και με την πλουσιότερη συλλογή). Ένα super cult Allien τους καλωσορίζει στην είσοδο. Eίναι εξαιρετικά ενδιαφέρον το ότι βρίσκει κανείς σπάνιες ταινίες του ανεξάρτητου κινηματογράφου και πολλές παλιές ταινίες-φάρους του cult σινεμά.\nUNDRESS and disobedience (αρ. 104)\nΣε όλους αρέσει ότι ένα τέτοιο μαγαζί άνοιξε εδώ και όχι στο Kολωνάκι, όπου θα έμοιαζε να είναι στο «φυσικό» του περιβάλλον. O british χαρακτήρας της διακόσμησης είναι ξεκάθαρος (παραπέμπει σε περιβάλλον Dita Von Teeze). Προτείνει τολμηρά εσώρουχα, που ο κόσμος αντιμετωπίζει με πάρα πολλή χαρά και περιέργεια (και πολλές φορές τα αγοράζει κιόλας). Kορσέδες Jeanette, που έχει φορέσει η Mαντόνα, αμπιγιέ εσώρουχα Maila, που είναι σέξι (μέχρι και kinky), και μαζί: καλλυντικά, αρώματα, αξεσουάρ, δονητές για μασάζ σε όλο το σώμα («και for your pleasure, σε όποιο συγκεκριμένο σημείο του»).\nAcrobat (αρ. 104, γωνία με Kαραϊσκάκη 1)\nΤο γνωστό κατάστημα, που στη δεκαετία του ’80 υπήρξε «ορόσημο της οδού Σκουφά», βρίσκεται εδώ και 4 χρόνια στην Eρμού, οπότε δρέπει τις δάφνες του «πρώτου μέτοικου». Tο σχεδιαστικό στιλ είναι πάντα νεανικό (χωρίς να στοχεύει στις εφηβικές ηλικίες) και το στίγμα σαφές: casual ρούχο που φοριέται από το πρωί ως το βράδυ και που με τα κατάλληλα αξεσουάρ γίνεται αρκετά λαμπερό για πιο αμπιγιέ εμφανίσεις. Όλα ελληνικού σχεδιασμού και παραγωγής (ανδρικά... πάπαλα). Πρωτότυπα δοκιμαστήρια με κουρτίνες από βαμβακερά μακριά φορέματα δικής τους παραγωγής.\nShop (αρ. 112A)\nΕδώ το εμπόρευμα εκτοξεύεται στη στρατόσφαιρα του prét-à-porter αξιώσεων. Eκτοξεύεται όμως και ο πελάτης, για να συναντήσει ένα άλλο αγοραστικό «σύμπαν»: το concept store στην πιο καθαρή και αγνή μορφή του. Έτσι, δίπλα στην πλούσια συλλογή ρούχων, βρίσκει κανείς κοσμήματα, καλλυντικά, αξεσουάρ, διακοσμητικά και χρηστικά αντικείμενα για το σπίτι, παιχνίδια, βιβλία, καφέ και μουσική. Όλα τους παρουσιασμένα με τρόπο που να γίνεται αμέσως ξεκάθαρη η κοινή συνισταμένη τους: το νέο urban trendy chic. Aνάμεσα στην πληθώρα «υπογραφών» ξεχωρίζουν οι: Miss Sixty, Energie, Custo Barcelona, Pepe Jeans, Rare, Nolita, Michiko Koshino. Eπίσης, πλεκτά του Eρωτόκριτου (που είναι darling αυτή τη στιγμή στο Παρίσι). Tο νεανικό fashion crowd, που αναζητά το καινούργιο και hip, το έχει ήδη ανακαλύψει από καιρό. Όσο για τις βιτρίνες, είναι πάντα εντυπωσιακές – πραγματική σκηνογραφία με μήνυμα και διάθεση που φτιάχνει πάντα το κέφι και αποκαλύπτει πόσο χαίρεται την εποχή.\nTONI&GUY (αρ. 118)\nΑν είναι κάποιος που αναμφισβήτητα δικαιούται να λέει ότι φέρνει το Soho στην Eρμού, είναι το salon κομμωτικής Toni&Guy, που ανήκει στην τεράστια ομώνυμη βρετανική αλυσίδα, η οποία διαθέτει glam υποκατάστημα και στη Wardour Street του Λονδίνου. Mε ιστορία που πλέον μετρά περισσότερα από 40 χρόνια, η αλυσίδα TONI&GUY θεωρείται παγκόσμια superbrand και με τις ευφάνταστες –συχνά αντισυμβατικές– προτάσεις κουπ και βαφών έχει γράψει ιστορία στις πασαρέλες όλου του κόσμου και αποτελεί σημείο αναφοράς για όλους τους ιστορικούς της μόδας, αλλά και γενικότερα τους fashionistas. Tο κατάστημα της Eρμού είναι ένα από τα πιο άνετα σαλόνια κομμωτικής της Aθήνας. Eυρύχωρο, ψηλοτάβανο, με fabulous απογευματινό φως, το νιώθει κανείς οικείο από την πρώτη στιγμή και απολαμβάνει την cool και hip ατμόσφαιρα (χωρίς αυτή ποτέ να νιώθει ότι τον πλακώνει). Φυσικά, ανακαλύπτει και τη φιλοσοφία του «απ’ την πασαρέλα στον πελάτη», που πρώτη διατύπωσε η μαμά εταιρεία. Διατίθεται η γκάμα προϊόντων TONI&GUY. Στον όροφο πάνω από το salon λειτουργεί το παράρτημα της TONI&GUY Academy, που έχει τη φήμη της καλύτερης σχολής κομμωτικής διεθνώς.\nSublime (αρ. 112-114)\nΤο στίγμα της μόδας δίνουν τρεις λέξεις: χιόνι, skate, σερφ. Πολλά funky αξεσουάρ, κατάλληλα και για όσους δεν επιδίδονται στα σχετικά σπορ. H λεπτομέρεια που κάνει τη διαφορά είναι ότι η πλευρά sportwear δεν καπελώνει τη street wear. Bρίσκονται και οι δύο σε θαυμαστή ισορροπία. 18 πολύ γνωστές μάρκες του κλάδου φιγουράρουν στα ράφια (μεταξύ αυτών Volcom, Burton, Analog, Stussy, Plan B και Dragon). Aυτοί που ασχολούνται σοβαρά με το skate (και έχουν τις ανάλογες απαιτήσεις) ξέρουν ότι εκεί θα βρουν το hardware που χρειάζονται. Πολύ ενδιαφέρουσα η ατμόσφαιρα στο κατάστημα, καθότι αποτελεί τόπο συνάντησης των σκέιτερ και τα τυπάκια που εργάζονται είναι ιδανικοί για να τονώνουν την ατμόσφαιρα πάρτι. Προσφέρουν δωρεάν Red Bull και όποιος πελάτης ενδιαφέρεται, φωτογραφίζεται με Polaroid, γράφει τη δική του αφιέρωση και στο εξής η φωτογραφία του συμπληρώνει τη διακόσμηση των δοκιμαστηρίων.


Darkly Noon [Art of Life]: "Όποιος δεν ξεκινά από τον έρωτα δεν θα καταλάβει ποτέ τι είναι η φιλοσοφία"\n"Όποιος δεν ξεκινά από τον έρωτα δεν θα καταλάβει ποτέ τι είναι η φιλοσοφία"\nμας λέει ο Αλέν Μπαντιού,\nο έρωτας απειλείται και σήμερα,\nτον 21ο αιώνα, όπου όλα φαίνονται\nνα επιτρέπονται (... αρκεί να εξυπηρετούν\nτην καθεστηκυία τάξη και την αγορά). Απόδειξη,\nη παγκόσμια επιτυχία του ροζ πορνό της Αγγλίδας\nΕ. Λ. Τζέιμς «Πενήντα αποχρώσεις του γκρι» (Πατάκης),\nτο οποίο μέσα σε έναν μήνα πούλησε στην Ελλάδα 35.000\nαντίτυπα και συνεχίζεται σε έναν 2ο τόμο που ακολουθεί κατά\nτη χειμωνιάτικη σεζόν. Και εδώ η ηρωίδα ερεθίζεται με το μαστίγωμα\nκαι τις χειροπέδες που της βάζει ο αφροαμερικανός εκατομμυριούχος εραστής\nτης, όμως λαχταρά να τον φέρει στον «ίσιο» δρόμο. Ετσι, η περιπέτειά τους\nαναδεικνύει εξ αντιδιαστολής την πιο φαλλοκρατική, στερεοτυπική,\nσυμβατική και εφησυχασμένη μορφή ιδιωτικών σχέσεων. Αυτό\nδηλαδή από το οποίο κινδυνεύουμε σύμφωνα με το «Εγκώμιο\nτου έρωτα» που θα κυκλοφορήσει στις ίδιες εκδόσεις.\nΕμβληματική μορφή της αριστερής διανόησης στη\nΓαλλία, καθηγητής στην Ecole Normale\nSuperieure, ο Μπαντιού υποστηρίζει\nσε αυτό το βιβλίο που έχει\nμορφή διαλόγου πως\nο έρωτας δεν είναι\nμια εμπειρία αλλά\nμια δομή αλήθειας.\nΕχει ως αφετηρία τη συνάντηση προκειμένου να δημιουργηθεί η δυάδα εκεί που υπάρχουν μονάδες, και να οικοδομηθεί η κοινή ζωή έτσι ώστε ο έρωτας να πραγματώνεται σε διάρκεια χρόνου. Σήμερα όμως όλοι ζητούν έναν σύντροφο που να διασφαλίζει μια ζωή χωρίς ρίσκο. Ενώ το να ερωτεύεσαι σημαίνει ότι διακινδυνεύεις να κάνεις λάθος, να υποφέρεις, να προδώσεις... εξηγεί. Αυτό είναι η εμπλοκή στη ζωή. Οι κοινωνικές και πολιτικές προεκτάσεις αυτής της στάσης είναι δεδομένες. Αλλά ο Μπαντιού φροντίζει να τονίσει πως:\n«όποιος δεν ξεκινά από τον έρωτα δεν θα καταλάβει ποτέ τι είναι η φιλοσοφία».\nLabels: Βιβλίο, ΕΜΦΥΛΕΣ ΣΧΕΣΕΙΣ, Κοινωνία, Φιλοσοφία\nΓΕΡΑΣΙΜΟΣ Γ. ΓΕΡΟΛΥΜΑΤΟΣ 1 Ιανουαρίου 2013 - 8:48 μ.μ.\nΕύστοχη υπενθύμιση περί Έρωτος...Καλή Χρονιά!


Άρης Λουκίσας - iFocus\nΓεννήθηκα και μεγάλωσα στο εξωτικό Μπουρνάζι. Ανήκω στην ιδιαίτερη αυτή γενιά που μεγάλωσε «αγνά» αναλογικά και πρόλαβε να ενταχθεί πλήρως στην «παρτόλα» ψηφιακή κοινωνία. Αυτό άφησε νεύρα και κενά ίσως φταίει και η Grunge, μπορεί και τα υπερβολικά χρόνια του ΠΑΣΟΚ. Έχω σπουδάσει πολιτικός μηχανικός στο City του Λονδίνου.\nΤο 2007 χτύπησα την πλάτη μου με αποτέλεσμα να περάσω αρκετούς μήνες στο σπίτι και ποιο συγκεκριμένα στο κρεβάτι αφού δεν μπορούσα να περπατήσω, βασικά περπάταγα σαν κουτσός Robocop. Βαριόμουνα πάρα πολύ και άρχισα να μαθαίνω μόνος μου Photoshop και Ιαπωνικά. Τα Ιαπωνικά τελικά δεν μπόρεσα να τα μάθω αλλά έμαθα Photoshop. Μου άρεσε να πειράζω φωτογραφίες άλλων από το ίντερνετ αλλά μετά από δύο χρόνια βαρέθηκα και πήρα την πρώτη μου μηχανή μια SONY α300. Μου έκανε τρομερή εντύπωση πόσο καθαρές φωτογραφίες βγάζει σε σχέση με το κινητό ή μια compact και φυσικά στο Photoshop το μενού των RAW.\nΜετά από μερικά χρόνια κατάλαβα ότι ήθελα να τραβήξω κάτι περισσότερο από ηλιοβασιλέματα και αναμνηστικά αγάλματα και κάπου το 2013 άρχισα μαθήματα καλλιτεχνικής φωτογραφίας στο καλλιτεχνείο Αχαρνών με δασκάλα την Ιωάννα Γεωργοπούλου και ένα σωρό φώτο-συντρόφους . Από εκεί δημιουργήθηκε η 443 στην οποία είμαι μέχρι σήμερα μέλος και 2 χρόνια μετά έγινα μέλος της ομάδας Φωτοδυτικά που μου έδωσε άλλο ένα σημαντικό ερέθισμα ως προς τα διαφορετικά είδη φωτογραφίας και καλλιτεχνικών επεκτάσεων και φυσικά ακόμη περισσότερους συνοδοιπόρους. Παράλληλα παρακολούθησα και μάθημα στον Βασίλη Γεροντάκο και θαύμασα την ονειρικότητά του.\nΤα τελευταία χρόνια συνεργάζομαι/μαθαίνω με επαγγελματίες φωτογράφους και κάνω και εφαρμοσμένη φωτογραφία και βιοπορίζομαι από αυτή. Απέκτησα και μια Canon 5D mIII και σιγά σιγά κάποιους φακούς με αγαπημένο, μέχρι τώρα, τον σταθερό Canon 50mm f1.2 τον βρίσκω υπέροχα φωτεινό και καθαρό. Η ελευθερία του επαγγελματικού εξοπλισμού σε συνδυασμό με την δυνατή επεξεργασία δίνει αποτελέσματα πολύ κοντά στο ιδεατό, εννοώντας, τη φωτογραφία που έχει ο φωτογράφος μέσα στο μυαλό του ως ιδέα και προσπαθεί να αποθανατίσει και να παρουσιάσει.\nΗ φωτογραφία χωρίζεται για εμένα σε δύο μεγάλα ισότιμα μέρη. Το ένα αφορά την λήψη και το άλλο την επεξεργασία.\nΗ φωτογραφία ως η τέχνη της λήψης έχει τόσες κατευθύνσεις που νιώθω πολύ τυχερός που την γνώρισα. Από τους κλασσικούς φωτογράφους που σε βάζουν στην λογική της σύνδεσης του αισθήματος και του βλέμματος μέχρι φωτογράφους που ξέρουν να αξιοποιούν ένα μοντέλο και/ή το τεχνητό φως.\nΗ επεξεργασία για εμένα είναι το άλλο μισό της φωτογραφίας. Καθορίζει σε μεγάλο βαθμό τι θέλεις να ξεχωρίζει σε μια σύνθεση ενώ παράλληλα δίνει και τον όποιο περιορισμό ή ελευθερία στο προσωπικό στυλ του καλλιτέχνη. Η επεξεργασία γινόταν από πάντα ακόμη και εποχή πλακών και φιλμ δηλαδή είναι τόσο παλιά όσο και η λήψη της φωτογραφίας.\nΜου αρέσει να ασχολούμαι με τις ώρες μέχρι να μπορέσω να βρω την ιδανική πόζα και φως για ένα μοντέλο μου. Επίσης, να βγαίνω στον δρόμο και να περπατώ με τις ώρες μέχρι να βρω κάτι που θα με κάνει να σηκώσω την μηχανή να υπηρετήσω την αποφασιστική μου στιγμή. Και όταν όλα αυτά τελειώσουν ακολουθεί μια μικρή τελετουργία με κρασάκι στο σπίτι για το τι μου αρέσει και τι τελικά μου αρέσει αρκετά για να επεξεργαστώ. Μετά παίρνω αγκαλιά την σκύλα μου την Νέμεσις και χαζεύω Νικελόντεον.\nΜου αρέσει η μουσική ροκ κυρίως αλλά και άλλα είδη, αποφεύγω είδη μουσικής που αυτό-ορίζονται όπως το έντεχνο, λες και τα άλλα είδη είναι άτεχνα. Τελευταία αρθρογραφώ για θέματα pop και Sci-Fi αισθητικής στο Geek Cultura.\nΕπαγγελματικά μπορείτε να με βρείτε εδώ:


Κατερίνα Καινούργιου και Ποσειδώνας Γιαννόπουλος έλυσαν την παρεξήγηση στον αέρα | Zappit\nHome / Ψυχαγωγία / Video / Κατερίνα Καινούργιου και Ποσειδώνας Γιαννόπουλος έλυσαν την παρεξήγηση στον αέρα\nΤετάρτη, 1.4.2020, 13:02\nΤι είπε η Κατερίνα Καινούργιου στον πρώην συνεργάτη της και πώς απάντησε ο Ποσειδώνας Γιαννόπουλος;\n«Θα σου πω κάτι που με είχε στεναχωρήσει. Είδα μια συνέντευξη που είχες δώσει και σε είχαν ρωτήσει για διάφορα τηλεοπτικά πρόσωπα και σου λένε «Κατερίνα Καινούργιου» και λες «πολύ όμορφη τέλος». Σαν κάτι, ένιωσα, ότι ήθελες να αποφύγεις και στεναχωρήθηκα», ανέφερε η Κατερίνα Καινούργιου και ο Ποσειδώνας Γιαννόπουλος απάντησε:\n«Ωραίο κορίτσι είπα ναι. Είναι το γνωστό πρόβλημα με τα μοντάζ. Στη συγκεκριμένη εκπομπή που με ρωτάει πρόσωπα και απαντάω μονολεκτικά, έχω μιλήσει για μας και για τη συνεργασία μας 10 λεπτά πριν αναλυτικότατα, εξηγώ ότι δεν συνεργαζόμαστε φέτος, ότι ήταν συναινετικό διαζύγιο. Να το πω τώρα που είμαι και στην εκπομπή, δεν μου προτάθηκε να συνεχίσω, αλλά ούτε εγώ ρώτησα ποτέ αν θα συνεχίσω. Όταν φτάσαμε στο δικό σου όνομα είπα τι άλλο να πω, τα έχω πει πριν».\n«Εγώ για σένα έχω την καλύτερη άποψη, είσαι ένας κύριος και είσαι ένας από τους καλύτερους συνεργάτες που είχα. Οι λόγοι που δεν συνεχίσαμε δεν είναι προσωπικοί. Πολλές φορές αυτά συμβαίνουν γιατί μπορεί να είναι παράγοντες διαφορετικοί», σημείωσε η Κατερίνα Καινούργιου κλείνοντας το θέμα.\nΚΑΤΕΡΙΝΑ ΚΑΙΝΟΥΡΓΙΟΥ ΠΟΣΕΙΔΩΝΑΣ ΓΙΑΝΝΟΠΟΥΛΟΣ


ΦΙΛΟΔΟΞΗ ΠΡΟΤΑΣΗ ΑΠΟ ΤΗΝ ASELSAN – TourkikaNea.gr\nΦΙΛΟΔΟΞΗ ΠΡΟΤΑΣΗ ΑΠΟ ΤΗΝ ASELSAN\nASELSAN : Να παράξουμε εμείς τους πυραύλους\nΜια εντυπωσιακή πρόταση προέκυψε από το εσωτερικό της χώρας, ενάντια στις αλλεπάλληλες πιέσεις από ΗΠΑ και ΝΑΤΟ σχετικά με το θέμα των κινεζικών πυραύλων.\nΤο αμερικανικό κογκρέσο με άρθρο που πρόσθεσε στον προϋπολογισμό άμυνας του 2014 παρεμποδίζει την χρήση αμερικανικών κεφαλαίων για την ένταξη κινεζικών πυραυλικών συστημάτων που θα αγοράσει η Τουρκία στα συστήματα του ΝΑΤΟ.\nΗ ΑSELSAN ΔΗΛΩΝΕΙ ¨ΕΙΜΑΙ ΕΔΩ¨\nΟ Γενικός Διευθυντής της Aselsan, Τζενγκίζ Εργκενεμάν δήλωσε πως ¨Εάν δοθεί ευκαιρία θα το κατασκευάσουμε εμείς¨. Σύμφωνα με το κείμενο του Μουράτ Γκιουργκέν από την Haberturk, η εταιρία Aselsan περιλαμβάνεται μεταξύ των εταιριών υπεργολάβων με τις οποίες συζητά η κινέζικη εταιρία CPMIEC που κέρδισε τον διαγωνισμό για το αντιπυραυλικό σύστημα των Τουρκικών Ενόπλων Δυνάμεων.\nΤΟ ΠΑΡΑΧΘΕΝ ΣΥΣΤΗΜΑ ΠΡΕΠΕΙ ΝΑ ΕΙΝΑΙ ΕΘΝΙΚΟ\nΗ Aselsan που αναμένεται να πάρει σημαντικό τμήμα του έργου από την Κίνα, έκανε μια σημαντική ανακοίνωση. Ο Γενικός διευθυντής της Aselsan Τζεγκίζ Εργκενεμάν ευρισκόμενος στο Καζακιστάν για τα εγκαίνια μονάδας της εκεί, απαντώντας σε ερωτήσεις δημοσιογράφων είπε τα εξής : ¨Οι προτάσεις που έγιναν προς την Τουρκία δεν μας διασφαλίζουν επαρκώς μια μεγάλη υποδομή. Πιστεύουμε πως το παραχθέν σύστημα πρέπει να είναι ¨εθνικό¨ και δηλώνουμε πως και ¨εμείς κατασκευάζουμε¨. Με την πείρα που αποκτήσαμε με τα συστήματα χαμηλού και μέσου βεληνεκούς , μπορούμε να πάμε και στα μεγάλου βεληνεκούς. Έχουμε παράξει ραντάρ πολλαπλών δυνατοτήτων. Μπορούμε να το κάνουμε και για την αεράμυνα. Το θέσαμε στις αρμόδιες αρχές. Παγκοσμίως υπάρχουν 4 συστήματα αυτού του τύπου. Αλλά καθένα από αυτά δεν κοινοποιεί συγκεκριμένες πληροφορίες. Εάν εμείς θέλουμε να είμαστε υπέρτεροι σε όλα, πρέπει να το κατασκευάσουμε εθνικά.\nΑΡΧΙΖΕΙ ΝΑ ΛΕΙΤΟΥΡΓΕΙ ΒΙΟΜΗΧΑΝΙΑ ΡΑΝΤΑΡ\n← ΣΧΕΤΙΚΑ ΜΕ ΤΙΣ ΑΠΟΧΩΡΗΣΕΙΣ ΣΤΕΛΕΧΩΝ ΑΠΟ ΤΟΝ ΕΛΛΗΝΙΚΟ ΣΤΡΑΤΟ\nΠΕΡΙΜΕΝΕ ΤΟ ΤΟ ΤΡΙΤΟ ΠΑΙΔΙ ΑΛΛΑ… →


21 - 30 από 207 κριτικές\nΚαταπληκτικό φαγητό, καλή εξυπηρέτηση , μερικές φορές περιμένετε, αλλά αξίζει τον κόπο! Πολύ σκληρά για να φάτε υγιή , αλλά δεν θα πρέπει να αφήνετε πεινασμένοι ! ! !\nΕξαιρετικό μενού, γρήγορη εξυπηρέτηση, υπέροχο προσωπικό. Συνιστώ ανεπιφύλακτα το σταμάτημα του για μια ματιά - βλ. και απολαύστε ένα υπέροχο γεύμα\nΤο πρώτο πράγμα που παρατηρούμε είναι η " μόνο μετρητά " αναστεναγμός. Τότε κάποιος από το πίσω μέρος, κραυγές μέσα " Καθίστε οπουδήποτε. " Χειμώνα Texans καταλαμβάνουν Port Aransas τον Ιανουάριο - και φαίνεται ότι οι περισσότερες επιχειρήσεις προσπαθούν να κάνουν όλη τη φετινή μισθό,...ενώ βρίσκονται εδώ. . Τα πάντα . είναι ακριβά! Τα αυγά που ήταν εντάξει, αλλά το είδος πεδιάδα. Είμαι ακόμη ψάχνω για ένα υπέροχο πρωινό στο λιμένα, θα συνεχίσω να αναζητήσετε.Περισσότερα\nΑυτό είναι ένα μικρό υπέροχο καφέ. Αυγά μαγειρεμένα ήταν τέλεια. Το προσωπικό ήταν εκπληκτικό και συμπεριλαμβανομένης της τουαλέτες ήταν πολύ καθαρό. Θα το συνιστούσα\nΕξαιρετικό φαγητό και εξυπηρέτηση. Οι τιμές είναι λογικές, και η ποικιλία φαγητού είναι πολύ καλό. Τις επιλογές για πρωινό, μεσημεριανό γεύμα και δείπνο είναι όλα καλά, και σε λογικές τιμές.\nΑυτό είναι ένα όχι - πολυτέλειες, τοπικές diner. Συνέχεια νόστιμο πρωινό. Μπορείτε να κάνετε τα πάντα από μια πραγματικά φθηνό, βασική μπέικον και αυγά για ένα πλήρες πρωινό σε μπουφέ.\nΣυνιστάται από το κατάλυμά μας προσωπικό. Είχαμε πρωινό ένα πρωί, προσφέρουν μπουφέ και σειρά από το μενού. Υποτίθεται ότι έχουν ένα καλό μπουφές θαλασσινών, αλλά εμείς δεν δοκίμασα.\nΚαλό πρωινό, φιλικό προσωπικό, μόνο μετρητά\nΑυτό είναι ένα μικρό εστιατόριο, ένα τετράγωνο μακριά από το κεντρικό καταστήματα. Η σερβιτόρα μας κάθησε ταχέως και συνομίλησε μαζί μας. Το πρωινό μενού είχε standard επιλογές. Το φαγητό ήταν αρκετά καλό και με λογικές τιμές.\nΠροβλέψιμη, καλό πρωινό. Έχουν ένα πρωινό σε μπουφέ ή από μενού επιλογών. Ορισμένα στοιχεία φαίνεται ακριβό όπως το καλαμπόκι βοείου hash $ 13 .\nΜείναμε στο λιμάνι Aransas κάθε χρόνο για αρκετές εβδομάδες και θα χάσετε ποτέ την ευκαιρία να πάμε στο Avery's. Αυτό δεν είναι ένα από τα τουριστικά εστιατόρια αλλά όπου η αστυνομία, τους πυροσβέστες, ασθενοφόρων οδηγούς και ντόπιων να φάτε. Δεν είναι ένα μέρος που πρέπει...να πάτε αν θέλετε κάτι φανταχερό, αλλά αν θέλετε καλό σπιτικό φαγητό για μια λογική τιμή, θα πρέπει να προσπαθήσουμε να το Avery. Είναι Avery στην κουζίνα κάθε μέρα να κάνει το μαγείρεμα και δεν θα απογοητευτείτε με τα τρόφιμα.Περισσότερα


in Lifestyle, Ιδέες Διακόσμησης, Κατασκευές για το σπίτι, συμβουλές, Χρήσιμα\nΈχετε περάσει περισσότερο χρόνο στο σπίτι φέτος από ότι περιμένατε ; Πολλοί θα έχουν περάσει ώρες κοιτάζοντας ζηλόφθονα τα σπίτια διασημοτήτων στα μέσα κοινωνικής δικτύωσης ειδικά στην καραντίνα. Επειδή δεν μπορούν όλοι να ζουν σε έπαυλη, υπάρχουν και άλλοι τρόποι για να βελτιώσετε το σπίτι σας και να νιώσετε σαν διασημότητα.\nΔημιουργήστε ένα δωμάτιο γκαρνταρόμπα\nΜια κανονική ντουλάπα και μερικά συρτάρια μπορεί να αρκούν για τα ρούχα σας αλλά ένα δωμάτιο γκαρνταρόμπα είναι ένας κοινός χώρος σε σπίτια διασημοτήτων και δεν είναι τόσο απρόσιτά όσο νομίζετε.\nΤο μόνο που χρειάζεστε για να φτιάξετε ένα στο σπίτι σας είναι είτε ένα εφεδρικό δωμάτιο, είτε επιπλέον χώρος στο υπνοδωμάτιο είτε ακόμα και ένας υπάρχων χώρος ντουλάπας.\nΤοποθετήστε καθρέφτη μακιγιάζ\nΣχεδόν σε όλα τα σπίτια διασημοτήτων υπάρχουν καθρέφτες μακιγιάζ τοποθετημένοι συνήθως πάνω από το νιπτήρα του μπάνιου. Είναι απαραίτητοι για τις περισσότερες καθημερινές ρουτίνες ομορφιάς και περιποίησης. Και αν θέλετε να τραβήξετε μια υπέροχη φωτογραφία του εαυτού σας μετά, γιατί όχι; Η αυτο-αγάπη είναι σημαντική σε αυτούς τους δύσκολους καιρούς και πιθανότατα θα έχετε υπέροχο φωτισμό.\nΕπιλέξτε μια μπανιέρα\nΟι περισσότεροι άνθρωποι συνήθως επιλέγουν μια ντουζιέρα αντί για μπανιέρα για επιπλέον ταχύτητα και πρακτικότητα. Έχοντας την επιλογή να απολαύσετε μια μπανιέρα τα Σαββατοκύριακα, ωστόσο, θα σας αφήσει να νιώσετε πολύ πιο περιποιημένοι.\nΘα έχετε άφθονο χώρο για να τεντωθείτε, έτσι όσο μεγαλύτερη είναι η μπανιέρα τόσο το καλύτερο. Τα κεριά θα προσθέσουν ζεστασιά και βεβαιωθείτε ότι έχετε κάπου κοντά ένα ποτήρι κρασί ή κοκτέιλ!\nΔημιουργήστε έναν οικιακό κινηματογράφο\nΟ προϋπολογισμός σας μπορεί να μην φτάνει για μια οθόνη κινηματογράφου και σειρές πολυτελών θέσεων για τους φίλους σας αλλά μια μικρότερη έκδοση μπορεί εύκολα να αγοραστεί.\nΕπιλέξτε έναν απλό προβολέα, ένα μεγάλο κενό τμήμα του τοίχου και τοποθετήστε τα ηχεία γύρω από το δωμάτιο για ήχο surround. Ετοιμάστε μερικά από τα αγαπημένα σας σνακ και απολαύστε τη νύχτα με τις τελευταίες κινηματογραφικές επιτυχίες.\nLifestyleδιακόσμησησυμβουλες για το σπιτιχρησιμες συμβουλες για το σπιτι\nPrevious article 10 ΚΟΡΥΦΑΙΕΣ Συνταγές Μπισκότων σε Λιγότερο από 15 Λεπτά!\nNext article Μαγικά Χριστούγεννα! 25 Ιδέες Ουδέτερης Χριστουγεννιάτικης Διακόσμησης


Την περίπτωση απόκτησης του Τεό Λούσιους φέρεται να εξετάζει ο ΠΑΟΚ. Ο 32χρονος Ολλανδός δεξιός μπακ έμεινε ελεύθερος από τη Φέγενορντ, προτάθηκε στο Δικέφαλο του Βορρά και ο ίδιος φέρεται ανοικτός στο ενδεχόμενο να αγωνιστεί στην Ελλάδα. Ο τρεις φορές διεθνής άσος αγωνίστηκε από το 1998 έως το 2006 στην Αϊντχόφεν και την τελευταία τριετία στη Φέγενορντ. Την περασμένη περίοδο είχε 18 εμφανίσεις με το σύλλογο του Ρότερνταμ, ενώ πέρυσι και πρόπερσι είχε 29 και 27 συμμετοχές αντίστοιχα.\nΕλπίδες για Μουσλίμοβιτς\nΧαμόγελα αισιοδοξίας στην πρωινή προπόνηση του ΠΑΟΚ, αφού ο Ζλάταν Μουσλίμοβιτς συμμετείχε σε φουλ ρυθμούς και απλά προφυλάχθηκε στο τελευταίο κομμάτι της. Έτσι, είναι πολύ πιθανό ο Βόσνιος επιθετικός να ενισχύσει την ομάδα την Πέμπτη, στον αγώνα απέναντι στην ολλανδική Χέρενφεϊν, για τα πλέι οφ του Europa League. Αντίθετα, τα μηνύματα δεν είναι θετικά για Σορλέν, Σνάουτσνερ.\nΠριν την προπόνηση, ο Φερνάντο Σάντος με τη βοήθεια του βίντεο μίλησε για θέματα τακτικής στους ποδοσφαιριστές, οι οποίοι δούλεψαν πάνω σε αυτά και στο γήπεδο, όπου και έπαιξαν δίτερμα.\nΟ Μουσλίμοβιτς «έβγαλε» το μεγαλύτερο μέρος της προπόνησης και προφυλάχθηκε στο τέλος. Από την άλλη μεριά, ο Σορλέν έκανε μαγνητική και διαπιστώθηκε ότι έχει ένα οίδημα στον προσαγωγό, ενώ ο Μίροσλαβ Σνάουτσνερ δοκίμασε να προπονηθεί, αλλά οι ενοχλήσεις στο μετατάρσιο δεν του επέτρεψαν να συμμετάσχει στο κανονικό πρόγραμμα. Πάντως είναι πολύ πιθανό αμφότεροι να αγωνιστούν. Τέλος, οι Φωτάκης, Αραμπατζής, Μπιζέρα και Κοντρέρας ακολούθησαν ο καθένας ατομικό πρόγραμμα.


ΔΙΚΑ ΜΑΣ ΠΑΙΔΙΑ: Σπάστε το “μπλακ-άουτ” της Εξουσίας\nΣπάστε το “μπλακ-άουτ” της Εξουσίας\nΤο περασμένο Σάββατο βρέθηκαν στα γραφεία της Χρυσής Αυγής οι ανταποκριτές της εφημερίδας “New York Times”. Μιλάμε για μία… “ασήμαντη φυλλάδα”, που πουλάει μόνο ένα εκατομμύριο φύλλα ημερησίως και σε τίποτα δε συγκρίνεται με τα μεγαθήρια του Μπόμπολα, του συγκροτήματος Λαμπράκη κ.ο.κ. Ο εις εκ των δύο ανταποκριτών αναφερόμενος στο θέμα της προβολής της Χρυσής Αυγής από τα ελλαδικά ΜΜΕ, χρησιμοποίησε την φράση: “there is a total blackout”.\nΜόνο τον τελευταίο μήνα έχουν παρελάσει από τα κεντρικά μας γραφεία ανταποκριτές και απεσταλμένοι των κορυφαίων διεθνών μέσων ενημέρωσης. Ενδεικτικά αναφέρω την γερμανική κρατική ραδιοφωνία, το μεγαλύτερο αγλλόφωνο ρωσσικό δίκτυο “Russia Today”, τηλεοπτικούς σταθμούς από Γαλλία και Φινλανδία, τους “New York Times”, το “Euronews” κ.ά. Μέχρι και το… Αλ Τζαζίρα επιχειρούσε επί ένα μήνα να λάβει κάποιες δηλώσεις από στελέχη της Χρυσής Αυγής, συνάντησε όμως την άρνησή μας για ευνόητους λόγους.\nΠαρ’ όλα αυτά ο συγκεκριμένος Άραβας ανταποκριτής επέμεινε ιδιαίτερα, σε σημείο να ζητήσει τη βοήθεια ελληνοαμερικανού ρεπόρτερ για να… μας αλλάξει μυαλά. Η παραπάνω αναφορά γίνεται με μοναδικό σκοπό να περιγραφεί μέσα σε λίγες γραμμές η αίσθηση που έχει προκαλέσει σε διεθνές επίπεδο η άνοδος του Κινήματός μας.\nΤην ίδια ώρα το γελοίο και διεφθαρμένο σύμπλεγμα καναλιών και εφημερίδων της χώρας μας σιωπά. Όπως εξήγησα και στον ανταποκριτή της New York Times, το απόλυτο “μαύρισμα” επήλθε αμέσως μετά το 5,3% του Δήμου Αθηναίων. Κάπου εκεί η Εξουσία αντελήφθη προς τα πού οδεύει η κατάσταση, συνειδητοποίησε πως η Χρυσή Αυγή δεν είναι απλά η ανερχόμενη πολιτική δύναμη, αλλά το βασικό εμπόδιο για την εκπλήρωση ενός αντεθνικού σχεδίου δεκαετιών. Πριν την επιτυχία των Αθηνών, κάποιοι σταθμοί τοπικής εμβέλειας μας έδιναν – αραιά και που – βήμα. Τώρα πια μας έχουν κόψει και την καλημέρα ή για να είμαστε πιο ακριβείς “δε θέλουν ούτε τα λεφτά μας”. Ακόμα και η πληρωμένη διαφήμιση της εφημερίδας μας σε κάποιο από τα λεγόμενα μικρά κανάλια (αυτά που παρακαλάνε για ένα ευρώ) είναι αδύνατη κατόπιν άνωθεν εντολών. Η κατάσταση αυτή περιγράφεται από εμάς με τον όρο “συνωμοσία σιωπής”. Η φράση που χρησιμοποίησε ο ανταποκριτής της NYT “total blackout” (“απόλυτη συσκότιση”) είναι εξίσου ενδεικτική.\nΤο φαινόμενο αυτό είναι από τη μία πλευρά ενθαρρυντικό, καθώς φανερώνει πως βρισκόμαστε στον απόλυτα ορθό δρόμο. “Μας πολεμούν όλοι, άρα πάμε καλά” όπως είχε πει ο δρ. Γκαίμπελς λίγο πριν οι Εθνικοσοσιαλιστές καταλάβουν την εξουσία στην Γερμανία. Από την άλλη είναι βέβαιο πως το καθεστώς απόλυτης συσκότισης που μας έχει επιβάλλει το Σύστημα, δυσχεραίνει το έργο μας, αποξενώνοντάς μας από μεγάλα τμήματα του ελληνικού λαού. Μακριά από τις μεγάλες πόλεις όπου η Χρυσή Αυγή έχει καταστεί στην κυριολεξία ένας “αστικός μύθος”, στην ελληνική περιφέρεια με τα δεκάδες καθημερινά προβλήματα, δε φτάνει ακόμα η φωνή των Ελλήνων Εθνικιστών.\nΗ είσοδος του Κόμματος στο κοινοβούλιο θα λύσει ασφαλώς το πρόβλημα, μέχρι τότε όμως ο πόλεμος θα είναι σκληρός. Η μάχη που δίνουμε αυτή την περίοδο είναι η πιο κρίσιμη. Εναπόκειται στο αγωνιστικό πνεύμα και τις πρωτοβουλίες που θα αναλάβει κάθε ένας από εμάς ξεχωριστά, η εξέλιξη της μάχης αυτής. “Σπάστε το μπλακ-άουτ της Εξουσίας!”. Αυτό το σύνθημα πρέπει να εμπνεύσει την καθημερινότητά μας και να καθοδηγήσει τις επόμενες κινήσεις μας. Κάθε ένας από εμάς οφείλει να γίνει αγγελιαφόρος αυτού του μηνύματος.


O ΠΑΠΟΥΛΑΚΟΣ | ΙΝΣΤΙΤΟΥΤΟ ΧΡΙΣΤΟΦΟΡΟΣ ΠΑΠΟΥΛΑΚΟΣ\n(Tο άρθρο είναι του Μητροπολίτου Φλωρίνης π. Αυγουστίνου Καντιώτου.Εδημοσιεύθη στο περιοδικό Χριστιανική Σπίθα τον Δεκέμβριο του 1952, φυλ. 137).\nΆρμπουνα! Μικρόν και άσημον χωρίον της επαρχίας Καλαβρύτων. Εκεί περί τα τέλη του 17ου ή περί τας αρχάς του 18ου αιώνος εγεννήθη ο αγωνιστής. Βλέπων τις μακρόθεν το μικρόν χωρίον θα ηδύνατο να επαναλάβει «Εκ Ναζαρέτ δύναταί τι αγαθόν είναι;» (πρβλ. Ιωάν. 1,47). Και όμως εκ του μικρού εκείνου χωρίου προήλθεν ο Παπουλάκος. Ω μικρά, άσημα, περιφρονημένα και εγκαταλελειμμένα χωρία της πατρίδος, δια τα οποία δεν γράφουν οι εφημερίδες, δεν ομιλούν οι επίσημοι, οι άρχοντες της Εκκλησίας και της πολιτείας, πόσας μυστικάς δυνάμεις κρύπτετε μέσα εις τα στήθη των κατοίκων σας! Είσθε αι ανεξάντλητοι δεξαμεναί του εθνικού και θρησκευτικού μεγαλείου της φυλής μας. Άρμπουνα! Ιδιαιτέρα πατρίς του ήρωός μας. Νέος ο Παπουλάκος (κατά κόσμον ονομάζετο Χρήστος Παναγιωτόπουλος), είδε την επανάστασιν του 1821, είδε τους μαχητάς εκείνους, οι οποίοι δια της πίστεώς των «εγενήθησαν ισχυροί εν πολέμω, παρεμβολάς έκλιναν αλλοτρίων» (Εβρ. 11,34), ηλευθέρωσαν την πατρίδα εκ ζυγού δουλείας τεσσάρων αιώνων. Της θαυμαστής εκείνης γενεάς θρέμα και ανάστημα ήτο ο Παπουλάκος. Μετά την απελευθέρωσιν της Ελλάδος ο Παπουλάκος, βαθύτατα συγκεκινημένος από την αιματηράν περιπέτειαν της φυλής μας και πικραμένος από διάφορα ατομικά και οικογενειακά του επεισόδια, εζήτησε την γαλήνη, την ανάπαυσι του πνεύματός του. Απεχαιρέτισε συγγενείς και φίλους, ασπάσθη τον μοναχικό βίο, μετωνομάσθη Χριστοφόρος, και εκεί εις τας κλιτύας των Αροανίων ορέων εξελαξε τόπον ασκήσεώς του. Γύρω απ’ αυτόν συνεκεντρώθησαν 2-3 μοναχοί νοσταλγούντες όπως αυτός την αιωνιότητα. Με την βοήθεια των αδελφών εκαθάρισε την περιοχή, εδημιούργησε κήπο, εφύτευσε δένδρα. Το όνειρό του ήτο να κτίση εκκλησία και κελλιά, να συγκεντρώσηκαι άλλους αδελφούς, να ιδρύση και να διοργανώση και άλλους αδελφούς, να ιδρύση και να διοργανώση μοναχική αδελφότητα, και εν μέσω αυτής να ζήση και ν’ αποθάνη ψάλλων «Τοις ερημικοίς ζωή μακαρία εστί, θεϊκώ έρωτι πτερουμένοις». Ταύτα εσκέπτετο, ταύτα επόθει η καρδία του Χριστοφόρου. Αλλ’ αι βουλαί του Κυρίου ήσαν άλλαι. Εις μάχας, εις αγώνας υπέρ της πίστεως τον εκάλει μετ’ ολίγον η φωνή του καθήκοντος.Μία ημέρα τον επισκέφθηκε στο ασκητήριό του ο φλογερός των ημερών εκείνων κήρυξ, ο ιδρυτής της οργανώσεως Αδελφότητος των Φιλορθοδόξων και συντάκτης του μικρού φυλλαδίου «Η φωνή της Ορθοδοξίας», ο εκ Κεφαλληνίας Κοσμάς Φλαμιάτος.Ήτο η εποχή, κατά την οποία η Ορθόδοξος Εκκλησία υπενομεύετο από το Ελληνικό κράτος, δια την ανάστασιν του οποίου αυτή είχε πρωτοστατήσει! Χωρίς ράσο θα υπήρχε κράτος ελληνικό; Και όμως το κράτος αυτό, ελευθερωθέν, υπεδούλωνε την Εκκλησία. Άνθρωποι αλλόγλωσσοι και αλλόδοξοι, ξένοι προς το πνεύμα της Ορθοδοξίας, περιστοιχίσαντες τον πρώτο βασιλέα των Ελλήνων Όθωνα και δρώντες εκ των παρασκηνίων, εκυβέρνουν την Ελλάδα. Οι τότε ελληνικαί κυβερνήσεις ήσαν ανδρείκελα εις τας χείρας των Βαυαρών συμβούλων των ανακτόρων. Δια νόμων και διαταγμάτων εζήτουν ν’ αλλοθώσουν τα ήθη, τα έθιμα και τας παραδόσεις του Ελληνικού λαού. Η ορθόδοξος πίστη εμυκτηρίζετο. Οι υιοί του Λούθηρου και του Καλβίνου είχαν στόχο την Εκκλησίαν μας. Τα μοναστήρια διελύοντο. Οι μοναχοί εξεδιώκοντο. Αι μοναχαί εξηναγκάζοντο εις γάμον. Τα ιερά σκεύη εξετίθεντο εις μειοδοτικήν δημοπρασίαν. Οι ιερές κανδύλες και εικόνες κατεβιβάζοντο και ερρίπτοντο ανευλαβώς. Όσα ουδέ αυτά τα όργανα της Οθωμανικής αυτοκρατορίας ετόλμων να πράξουν, έπραττον οι υπάλληλοι του Ελληνικού κράτους, εκτελούντες διαταγές των ξένων. Βαυαροκρατία! Δια πάντα ταύτα θλίψις απλώνετο εις το πανελλήνιον.\n«Αδελφέ Χριστοφόρε! Από την αγίαν Γραφήν εδιδάχθημεν, ότι κεφαλή της Ορθοδόξου Εκκλησίας είναι ο Κύριος ημών Ιησούς Χριστός, ο οποίος ζεί, νικά και βασιλεύει εις τους αιώνας. Αλλά εις την Εκκλησίαν της Ελλάδος σήμερον κεφαλή δεν είναι ο Χριστός. Κεφαλή της Εκκλησίας αυτής έγινε το κράτος, οι δε επίσκοποι και οι ιερείς έγιναν υπάλληλος και εκτελούν τα θελήματά του κράτους, πού πολλάκις είναι αντίθετα προς εκείνα που διέταξεν ο Κύριος. Νόμον της Εκκλησίας έκαναν την αμαρτίαν, την παράβαση των νόμων του Ευαγγελίου.Οι επίσκοποι, οι οποίοι δεν αντεστάθησαν κατά της κρατικοποιήσεως της Εκκλησίας, είναι νεκροί, απέθανον πνευματικώς. Όσοι όμως είναι πιστοί και πονούν την μητέρα Εκκλησίαν, ας μη σιωπήσουν· ας διαμαρτυρηθούν και ας πέσουν αγωνιζόμενοι υπερ της ελευθερίας της Εκκλησίας εκ των δεσμών του κράτους. Είναι και ο αγών αυτός ιερός, ιερώτατος…»\nΠΕΙΘΑΡΧΕΙ ΚΑΙ ΕΠΙΣΤΡΑΤΕΥΕΤΑΙ\nΗ φωνή του Φλαμιάτου συνεκλόνισε τον ασκητήν. Οι λόγοι του άναψαν πυρ εις την καρδίαν του Χριστοφόρου. Ο Χριστοφόρος δεν μπορούσε πλέον να παραμείνει ούτε μιαν ημέραν εις την σκήτην του. Τον εκάλει η φωνή του καθήκοντος. Εγκαταλείπει το ασκητήριον και ρίπτεται εις τον αγώνα.Αρχίζει να περιοδεύει την ύπαιθρό. Κηρύττει εις τον λαό.\nΚΗΡΥΓΜΑ ΚΑΙ ΑΠΟΤΕΛΕΣΜΑΤΑ\nNo Response to “O ΠΑΠΟΥΛΑΚΟΣ”


JK CONSTRUCTION - ktirio.gr\nΗ JK Construction ιδρύθηκε στην Αθήνα και δραστηριοποιείται από το 1989 στο χώρο της μελέτης, κατασκευής και ανακαίνισης κτιριακών έργων. Αποτελεί μία από τις πλέον αξιόπιστες κατασκευαστικές εταιρείες και διαθέτει εκατοντάδες επιτυχημένα έργα στο ενεργητικό της καθώς και πληθώρα ικανοποιημένων πελατών, τόσο καταξιωμένων επαγγελματιών όσο και ιδιωτών.\nΗ JK Construction διαθέτει πολυετή εμπειρία στις μοντέρνες κατασκευές και τις καινοτόμες ανακαινίσεις και αναλαμβάνει τον εκσυγχρονισμό διαμερισμάτων, συγκροτημάτων αστικής δομής, μονοκατοικιών, εξοχικών κατοικιών καθώς και επαγγελματικών χώρων, ξενοδοχείων και άλλων κτιρίων σε όλη την Ελλάδα.\nΣκοπός της JK Construction είναι η κατασκευή έργων υψηλής ποιότητας και στόχος της η υπέρβαση των προσδοκιών, η απόλυτη ικανοποίηση των πελατών της σε όλα τα επίπεδα και φυσικά η εγγύηση του αρτιότερου αποτελέσματος για τα έργα που αναλαμβάνει.\nΕίμαστε παθιασμένοι με τη δουλειά μας.\nΠαραμένουμε προσηλωμένοι στη διαρκή βελτίωση.\nΕίκοσι χρόνια εμπειρίας και επαγγελματικής πορείας.\nΞεχωριστά έργα υψηλής ποιότητας και αισθητικής.\nΜελετάμε, σχεδιάζουμε και κατασκευάζουμε για εσάς.\nΔιεύθυνση: Πανεπιστημίου 57 & Εμ.Μπενάκη, Αθήνα


«Διπλό Αλεξανδρινό» για να κλέψετε τις εντυπώσεις - Alimos Online\nΠέμπτη 7 Δεκεμβρίου 2017, 11:00\nΣτο ανθοπωλείο «Γιολάντα» είδαμε τα λεγόμενα Διπλά Αλεξανδρινά. Όπως μας εξήγησε η κα Γιολάντα, ιδιοκτήτρια του ανθοπωλείου, πρόκειται για μία σπάνια ποικιλία από την Ολλανδία που ονομάζεται «Άρλεκιν».\nΤο διπλό Αλεξανδρινό είναι ένα άκρως πρωτότυπο δώρο ή απλά ένα όμορφο «στολίδι» για το σπίτι σας. Άλλωστε τα εν λόγω φυτά με τα χαρακτηριστικά κόκκινα φύλλα είναι συνδεδεμένα με τα Χριστούγεννα και ήδη από τα μέσα Νοεμβρίου έχουν κάνουν την εμφάνισή τους.\nΕκτός όμως από τα διπλά Αλεξανδρινά, στο ανθοπωλείο «Γιολάντα» θα βρείτε κι άλλα φυτά εξωτερικού και εσωτερικού χώρου για να διακοσμήσετε το σπίτι σας.\nΓιολάντα: Λεωφόρος Καλαμακίου 59, Άλιμος - Τηλ: 2130 357633


αλεπού του Ολύμπου: Ελλάντα όπως... Αφρική !!!\nΤο μέτρο της αύξησης του ΦΠΑ στην εστίαση είχε ίσως τη χειρότερη υποδοχή οικονομικού μέτρου που έχει λάβει ποτέ αυτή η κυβέρνηση.\nΜε τη χώρα βυθισμένη σε ύφεση χωρίς διέξοδο, ακόμη και οι κεραμιδόγατοι κατάλαβαν ότι τέτοιες εμπνεύσεις το μόνο που μπορούν να κάνουν είναι να αφαιρέσουν ακόμη περισσότερο χρήμα από την αγορά, αφού ο κόσμος θα καταναλώνει όλο και πιο δύσκολα.\nΤαυτόχρονα όμως θα υπάρξει αρνητική αντανάκλαση στα κρατικά έσοδα από ΦΠΑ, τα οποία, όπως και παλαιότερα, σε κάθε αύξησή του... μειώνονταν.\nΑκόμη χειρότερη εντύπωση έκανε η - υποτίθεται - βελτιωτική παρέμβαση, η οποία προκάλεσε ένα απίστευτο αλαλούμ, αφού διαχώριζε τους καταναλωτές σε Έλληνες και ξένους «ρίχνοντας» τους...\nΈλληνες φυσικά. Εντυπωσιακή ήταν η περίπτωση... «ψύχραιμου» ραδιοσχολιαστή, ο οποίος συνήθως προτιμά να συμβιβάζει τις διαφορές δίνοντας διακριτικά το ποντάκι στην κυβέρνηση. Ε, αυτή τη φορά δεν άντεξε. Ξέσπασε χαρακτηρίζοντας «βλακεία» την εν λόγω ρύθμιση και αρνούμενος να την αποδεχθεί ως... «πολιτική».\nΒεβαίως αυτή η ιστορία με τον διαχωρισμό στον ΦΠΑ μπορεί να μην αντέχει ούτε σε στοιχειώδη κριτική, αλλά τεκμηριώνει και μια γνωστή πλευρά αυτής της κυβέρνησης: η λογική ότι οι ξένοι πρέπει να καταναλώνουν φθηνά και οι ιθαγενείς ακριβά ή καθόλου είναι ενδεικτική της αντίληψης που θα επικρατήσει για την... ανάπτυξη τα επόμενα χρόνια.\nΑν το καλοσκεφθούμε, κάπως έτσι δεν συμβαίνει σε όλες τις χώρες που ξεπούλησαν πλούτο και υποδομές σε ξένους; Μια ματιά στη γειτονική... Αφρική μπορεί να αποτελέσει πολύτιμη πηγή πληροφόρησης και συμπερασμάτων.\nΤώρα στο Ελλάντα οι φορείς των εμπόρων και των επαγγελματιών επιχειρούν να συντονιστούν προκειμένου να επιτύχουν την απόσυρση του μέτρου. Πρώτη διατύπωσε το αίτημα για την αναστολή της αύξησης του ΦΠΑ στις επιχειρήσεις της εστίασης η ΓΣΕΒΕΕ και από χθες το στηρίζει και ο πρόεδρος της ΓΣΕΕ Βασίλης Κορκίδης λέγοντας ότι το υπουργείο πρέπει να ζητήσει από την τρόικα, αντί αυξήσεων, να υιοθετήσει μειώσεις ΦΠΑ. Φέξε μου και γλίστρησα....


Φάρος του Θερμαϊκού: Βάλτωσε η ανέγερση των δύο νοσοκομείων στην περιοχή της Μίκρας\nΈνα χρόνο μετά, το 2008, υπογράφηκαν τα έργα, το κόστος των οποίων θα ξεπερνούσε τα 700 εκατ. ευρώ και η υλοποίηση των οποίων θα γινόταν μέσω ΣΔΙΤ. Η δυναμικότητα κάθε νοσοκομείου, τα οποία θα λειτουργούσαν ως δημόσια νοσοκομεία, θα ανερχόταν στις 400 κλίνες. Σημειωτέον, ότι με την ανέγερσή τους θα εξασφαλίζονταν 6.000 θέσεις εργασίας.\nΠέντε χρόνια μετά, κανένα έργο δεν υλοποιήθηκε και κανένα νοσοκομείο δεν κατασκευάστηκε. Η όλη διαδικασία δεν προχώρησε, ναυάγησε και μαζί με αυτή και η κατασκευή δυο σημαντικών νοσηλευτικών ιδρυμάτων, τα οποία θα αναμόρφωναν πλήρως τον υγειονομικό χάρτη της Θεσσαλονίκης και της Βόρειας Ελλάδας γενικότερα. Η κατασκευή των δυο νοσοκομείων θα συνέβαλε στην ανάπτυξη της περιοχής και θα είχε αρκετά οφέλη για τον τόπο. Δυστυχώς όμως, καμία προσπάθεια δεν πραγματοποιήθηκε εκ μέρους των αρμοδίων, με αποτέλεσμα η Θεσσαλονίκη να χάσει δυο σημαντικά έργα υποδομής.\nΚατόπιν τούτων ο κ. Καράογλου ρωτάει εάν προτίθεται η ηγεσία του υπουργείου Υγείας να προβεί σε ενέργειες, προκειμένου να προχωρήσει η ανέγερση του Ογκολογικού και του Παιδιατρικού Νοσοκομείου στη Μίκρα;


Πες μου το ζώδιό σου, να σου πω πώς θα είναι ο Αύγουστος σου! - MeaCulpa\nΠες μου το ζώδιό σου, να σου πω πώς θα είναι ο Αύγουστος σου!\nΓράφτηκε στις 24 Ιουλίου 2019 .\nΑν αποδομήσεις τον Αύγουστο τι μένει; Μια θάλασσα, δύο ξαπλώστρες, δύο Νέες Σελήνες (1 στον Λέοντα, 30 στην Παρθένο) και μία Πανσέληνος (15 στον Υδροχόο). Οι υπόλοιποι προσοχή στα εγκαύματα και την αλλαγή φρουράς Δία – Ουρανού στις 12/8.\nΤελευταία νιώθεις σαν γατάκι καναπέ, ενώ στην πραγματικότητα είσαι τσιτάχ της αφρικανικής σαβάνας; Καλά νέα: Νέα Σελήνη, Ερμή, Αφροδίτη και Αρης συνωμοτούν υπέρ του sex appeal και της όρεξής σου για ζωή. Αν κανονίσεις και τις διακοπές σου από 12/8, που γυρνάει ο Δίας σε ορθή πορεία στον 9ο οίκο σου, ποιος σε πιάνει.\nΟ Ουρανός από τον Φεβρουάριο ανοίγει το δρόμο για επαναστατικές αλλαγές στη ζωή σου και στις 12/8, όταν γυρνάει ανάδρομος, καλείσαι να αποφασίσεις αν θα τον περπατήσεις ή θα συνεχίσεις να σέρνεσαι. Πάντως το κλείσιμο ενός κύκλου στα εργασιακά σου μάλλον θα σε κάνει να πάρεις επιτέλους the road less traveled. ΟΚ, μετά τις διακοπές.\nΚαι τι θέλει ένας Δίδυμος για να χαμογελάσει; Ανελέητο chatting, τσάρκες με φίλους και εξορμήσεις σε νησιά – ιδανικά και τα τρία μαζί. Θα τα έχεις, με έξτρα κερασάκι στο κοκτέιλ σου τον Δία σε ορθή πορεία από τις 12 να ξεμπλοκάρει τη μακροχρόνια σχέση σου από το limbo που είχε πέσει τελευταία. Το ήθελες αυτό, ναι;\nΚαι το βραβείο μεγαλύτερου επιχειρηματικού και οικονομικού ρίσκου πηγαίνει… σε σένα. Ναι, κι εγώ ξαφνιάστηκα. Για ζώδιο που έχει το playing it safe ως παντιέρα και τρόπο ζωής, αυτόν το μήνα οι πλανήτες στο 2ο οίκο σου σε μεταμορφώνουν στην πιο τολμηρή και entrepreneurial εκδοχή του εαυτού σου. Πούλα, αγόρασε, συνέχισε, σε παρακολουθώ με ενδιαφέρον.\nΚάμερα σε σένα. Αυτός ο Αύγουστος σου δίνει πίσω τη στόφα πρωταγωνιστή που ο Ιούλιος κάπως σου είχε στερήσει. Και με τη Νέα Σελήνη στο ζώδιό σου και Ερμή – Αφροδίτη – Αρη να σιγοντάρουν, ο μόνος τρόπος να αντισταθεί κάποιος στη γοητεία σου είναι να είναι ορυκτό: ακόμα και τα φυτά γυρνάνε προς το μέρος σου όταν περνάς.\nΜήνας δύο ταχυτήτων με το δεύτερο μισό σαφώς καλύτερο από το πρώτο, κάπως σαν το δεύτερο χέρι σφουγγάρισμα. Αρης και Αφροδίτη στο ζώδιό σου (από 19 και 22 αντίστοιχα) δίνουν την απαραίτητη ένεση δυναμισμού και αυτοπεποίθησης για να διεκδικήσεις όσα και όσους σου αξίζουν, αλλά περίμενε καλύτερα και τον μπαμπά Ερμή στις 30 του μήνα.\nΤο ξέρουμε κι εσύ, κι εγώ και οι πλανήτες: δεν έχεις περάσει και λίγα τελευταία. Γι’ αυτό αποφασίσαμε από κοινού να σου δώσουμε ρεπό αυτόν το μήνα. Τεντώσου στην ξαπλώστρα, βγάλε selfies, δες τα likes να πολλαπλασιάζονται και μη σκοτίζεις το μυαλό σου με ουσιαστικά προβλήματα, όπως το τι θα κάνεις στη ζωή σου. Από Σεπτέμβρη.\nΣτη λίστα με τις προτεραιότητες ενός μέσου ανθρώπου τον Αύγουστο το «να κυνηγήσω περισσότερη δουλειά» βρίσκεται πιο χαμηλά και από επίσκεψη στον οδοντίατρο. Εσύ όμως δεν είσαι ένας μέσος άνθρωπος. Ξέρεις πως, σε αντίθεση με τον οδοντίατρο, η περισσότερη δουλειά φέρνει και περισσότερα λεφτά. Περισσότερη δόξα. Περισσότερο αίμα των εχθρών σου. Οπότε, happy hunting.\nΜε τον Δία να γυρίζει επιτέλους σε ορθή πορεία στο ζώδιό σου και Ερμή – Αφροδίτη – Αρη να σου ψιθυρίζουν «πάμε ένα ταξιδάκι» από τον 9ο οίκο σου, ό,τι προβλήματα ενδέχεται να έχεις αυτόν το μήνα σπρώχνεται κάτω από ένα έθνικ χαλάκι. Σαν τους Ζυγούς δηλαδή κι εσύ, απλώς με πιο έθνικ χαλάκι.\nTο σεξουαλικό tension του προηγούμενου μήνα συνεχίζεται, με Νέα Σελήνη, Αρη και Αφροδίτη στον 8ο οίκο σου να κάνουν επανειλημμένα swipe right (ή ό,τι κάνει ο cool κόσμος στα dating apps αυτές τις μέρες). Να παρασυρθείς, αλλά να μην ξεπαραδιαστείς γιατί η Πανσέληνος σε συνδυασμό με τον Κρόνο θα σε βγάλουν σοβαρά εκτός budget.\nΤο κουαρτέτο Νέα Σελήνη – Ερμής – Αρης – Αφροδίτη αυτόν το μήνα παίζει ένα σκοπό που μοιάζει ύποπτα με γαμήλιο εμβατήριο. Φυσικά ως ζώδιο του ορθολογισμού και των ελεύθερων επιλογών μπορείς πάντα να επιλέξεις να κάνεις πως δεν ακούς ή ακόμα και να το γυρίσεις στο καλαματιανό. Οι πλανήτες δεν είναι πεθερικά του ’50 να σε παντρέψουν με το ζόρι.\nΑυτόν το μήνα καλείσαι να κατεβείς από το τρίτο σύννεφο δεξιά που ζεις και να ασχοληθείς με πράγματα μπανάλ και καθόλου αρτιστίκ, όπως η υγεία και η φυσική σου κατάσταση. Γιατί με τον Δία να γυρνάει σε ορθή πορεία στα εργασιακά σου, πρέπει να είσαι στην καλύτερή σου φόρμα ever. Σύντομα θα κυνηγάς επαγγελματικές ευκαιρίες.\nΣυμβουλές για πιο νεανικό πρόσωπο\nΑνάκληση δημοφιλών φαρμάκων για τον διαβήτη λόγω καρκινογόνου ουσίας\nΗ Φώφη Γεννηματά με την πρωθυπουργό της Φινλανδίας στη Σύνοδο των Ευρωπαίων Σοσιαλιστών\nΣυμφωνία Τουρκίας - Λιβύης: Φωτογραφίες ντοκουμέντο αποδεικνύουν τον εκβιασμό της Τρίπολης


Γλυκόξινο χοιρινό - ΤΙ ΜΑΓΕΙΡΕΥΕΙΣ;\nHome » Κρεατικά » Συνταγές του Κόσμου » Γλυκόξινο χοιρινό\n350 γρ. ψαρονέφρι ή χοιρινό μπριζολάκι (μόνο το ψαχνό)\n4 φέτες ανανά ( από κονσέρβα)\n1 πιπεριά,κόκκινη ή κίτρινη\n1/2 φλ.τσ. μίνι καλαμποκάκια ( κονσέρβα)\nσογιέλαιο για το τηγάνισμα\nΓΙΑ ΤΟ ΜΑΡΙΝΑΡΙΣΜΑ:\n2 κ.σ.καστανή ζάχαρη\n1/2 φλ.τσ.ξηρό σέρρυ ή κρασί απο ρύζι\n1/2 φλ.τσ.ζωμό κότας\n3-4 κ.σ. απο το σιρόπι του ανανά (ή περισσότερο)\nΑνακατεύουμε καλά τα υλικά της μαρινάδας,σε βαθύ μπολ. Σε ξύλο κοπής κόβουμε το κρέας σε μικρές μπουκιές. Το βάζουμε στη μαρινάδα, ανακατεύουμε καλά και το αφήνουμε σκεπασμένο στο ψυγείο, για 1 ώρα το λιγότερο.\nΠλένουμε τα καρότα, τα κρεμμύδια, την πιπεριά και τα κόβουμε σε λεπτές φέτες. Στραγγίζουμε τον ανανά ( αν είναι απο κονσέρβα) και κόβουμε κάθε φέτα στα έξι. Τον κρατάμε σε μπολ χωριστά. Κόβουμε τα σκόρδα στα δύο. Ανακατεύουμε τα υλικά της σάλτσας, εκτός απο το ζωμό και τη διατηρούμε σε μπολ.\nΣτραγγίζουμε το κρέας απο τη μαρινάδα και το στεγνώνουμε ελαφρά σε απορροφητικό χαρτί. Το πασπαλίζουμε καλά με κορν φλάουρ. Σε βαθύ τηγάνι ή γουόκ ζεσταίνουμε 4 κ.σ. σπορέλαιο μαζί με μία σκ. σκόρδο. Οταν κάψει, ρίχνουμε το κρέας και το τηγανίζουμε, γυρνώντας το συνέχεια, με σπάτουλα, για 4'-5', μέχρι να ροδίσει και να γίνει τραγανό. Το βγάζουμε σε πιάτο.\nΠροσθέτουμε λίγο λάδι και ρίχνουμε στο τηγάνι τα λαχανικά και το σκόρδο. Τα σωτάρουμε, ανακατεύοντας σε δυνατή φωτιά για 2'-3'. Προσθέτουμε το ζωμό και αφήνουμε άλλα 2'. Προσθέτουμε τη σάλτσα (αφού τη χτυπήσουμε λίγο) και τον ανανά και αφήνουμε να δέσει 2'-3', ανακατεύοντας συνέχεια. Ρίχνουμε το κρέας στη σάλτσα λίγο πριν το σερβίρουμε, για να διατηρηθεί τραγανό.


Η Καλύβη του Γέροντος Παϊσίου, - Ζωηφόρος\nΚυριακή, 31 Ιανουαρίου 2010 09:15\nΗ Καλύβη του Γέροντος Παϊσίου\nΣτην διαδρομή από Σταυρονικήτα προς Καρυές, λίγο μετά το προσκυνητάρι από τα αριστερά του δρόμου, ξεκινά ένα μονοπάτι. Διασχίζει χαμηλό δάσος από κουμαριές, άρια και ρείκια, ανεβοκατεβαίνει σε ανώμαλο έδαφος και καταλήγει σε ένα Καλύβι περιφραγμένο με συρματόπλεγμα. Δίπλα στην πόρτα υπήρχε ένα κουτί με σχισμή, σαν γραμματοκιβώτιο, και ένα σημείωμα που έγραφε περίπου τα εξής: «Σημειώστε στο χαρτί τι θέλετε να συζητήσουμε και βάλτε το μέσα στο κουτί. Περισσότερο θα ωφεληθείτε από την προσευχή παρά από την συζήτηση». Ένα σύρμα δεμένο πάνω στην περίφραξη χρησίμευε για να χτυπά το καμπανάκι και να ειδοποιείται ο Γέροντας. Την ευρύχωρη αυλή κάλυπταν ελαιόδενδρα και λίγα κλήματα. Επάνω στο μονοπάτι δέσποζε ένας σωρός ξύλα. Τα είχε τοποθετήσει εκεί, για να μη φαίνεται όταν κυκλοφορούσε από το κελλί στο εργαστήριο. Κατηφορίζοντας προς το Κελλί δεξιά, κάτω από μια ελιά, ήταν ένα τραπεζάκι και δυό-τρία πρόχειρα καθίσματα, το θερινό Αρχονταρίκι του. Αριστερά ήταν ο τάφος του παπα-Τύχωνα, οπού ο Γέροντας είχε φυτεύσει δενδρολίβανα για να μην πατιέται.\nΤρία-τέσσερα σκαλοπάτια οδηγούσαν σ' ένα διάδρομο, πού υπήρχε πρίν από την είσοδο, ανάμεσα στο σπίτι και σ' ένα πεζούλι. Οι άκρες του διαδρόμου ήταν κλειστές με πόρτες, για να κόβεται το ρεύμα του αέρος. Αριστερά ήταν ένα πρωτόγονο μαγειρείο, μια θέση στο πεζούλι, όσο να χωρά η κατσαρόλα, και από κάτω ένας χώρος για ν' ανάβει φωτιά. Υπήρχε μικρό υπόστεγο πρίν από την είσοδο της Καλύβης και ο προσκυνητής, περνώντας την θύρα της εισόδου, βρισκόταν σε έναν προθάλαμο με ένα βήμα πλάτος και τρία μήκος, πού φωτιζόταν από ένα παραθυράκι. Κατ' ευθείαν εμπρός ήταν το κελλί του Γέροντα και αριστερά το Εκκλησάκι του Τιμίου Σταυρού με τρεις-τέσσερις εικόνες στο τέμπλο, ένα στασίδι, ένα αναλόγιο και τίποτε άλλο. Εντυπωσιακή απλότητα. Λίγα μέτρα δυτικότερα από την είσοδο άλλη εξωτερική πόρτα οδηγούσε στο εργαστήριο του και στο Αρχονταρίκι. ένα μικρό, φτωχό κελλάκι με χαμηλό ταβάνι από καλάμια και χώμα, και με δυο πολύ στενά κρεβάτια, που μεταξύ τους απείχαν ελάχιστα, μόλις χωρούσε να σταθεί ένας άνθρωπος.\nΠερισσότερα σε αυτή την κατηγορία: « Αποτέφρωση και καύση των νεκρών, του Αρχιμ. Δανιήλ Ε. Σάπικα, Ο «νεοβαρλααμισμός» απλώνει ρίζες, του Παναγιώτη Τελεβάντου, »


Τα κοκτέιλ που κάθε γυναίκα πρέπει να δοκιμάσει μέχρι τα 30 της | statusvoice.gr\nΤα κοκτέιλ που κάθε γυναίκα πρέπει να δοκιμάσει μέχρι τα 30 της\nΟι γυναίκες και τα κοκτέιλ έχουν πολύ καλή σχέση. Από τις νεαρές κοπέλες έως τις ώριμες γυναίκες, τα κορίτσια θα προτιμήσουν να πιουν ένα γευστικό κοκτέιλ παρά ένα από ποτό.\nΌσο πιο περίπλοκα και πολύχρωμα, τόσο το καλύτερο.\nΩστόσο, αν έχεις βαρεθεί τα τετριμμένα, τύπου μοχίτο, κοκτέιλ και δεν είσαι φαν της μπύρας, υπάρχουν πολλά και διαφορετικά ποτά που μπορείς να διαλέξεις να πιεις την επόμενη φορά που θα βγεις κοριτσοπαρέα.\nΑυτά είναι μερικά όχι και τόσο συνηθισμένα κοκτέιλ που πρέπει να δοκιμάσει κάθε γυναίκα πριν κλείσει τα 30:\nΓια αυτούς που παραγγέλνουν: Τζιν με τόνικ\nΦτιάχνεται από: Τζιν, χυμό Lime\nΤο ποτό αυτό φτιάχτηκε για να προλαμβάνουν οι ναύτες το σκορβούτο και θεωρούταν παλιομοδίτικο ποτό, έως τώρα. Αν θέλεις πιο γλυκό το τζιν σου, το κοκτέιλ αυτό είναι ότι πρέπει.\nΓια αυτούς που παραγγέλνουν: Ρούμι με κόκα-κόλα\nΦτιάχνεται από: Ρούμι, simple syrup, χυμό lime\nΤο original daiquiri δεν είναι αυτό με την παγωμένη υφή, τύπου γρανίτας, που μας σερβίρουν συνήθως. Αντίθετα, είναι κοκτέιλ χτυπημένο σε σέικερ με ρούμι, σιρόπι και χυμό lime που σερβίρεται σε παγωμένο ποτήρι ή με θρυμματισμένο πάγο.\nΓια αυτούς που παραγγέλνουν: Μαργαρίτα\nΦτιάχνεται από: Τεκίλα, γκρέιπφρουτ, club soda\nΔροσιστικό ποτό με βάση την τεκίλα. Είναι εύκολο να το φτιάξεις ακόμα και μόνη σου και αποτελεί την καλύτερη εναλλακτική του να παραγγείλεις πάλι μια κλασσική μαργαρίτα.\nΓια αυτούς που παραγγέλνουν: Τζιν με σόδα\nΦτιάχνεται από: Τζιν, χυμό λεμονιού, ζάχαρη, σόδα\nΜε αυτό το κοκτέιλ, προσθέσεις λίγο ενδιαφέρον στο κλασσικό τζιν με σόδα. Όλοι οι bartenders θα γνωρίζουν να στο φτιάξουν!\nΓια αυτούς που παραγγέλνουν: Βότκα\nΦτιάχνεται από: Βότκα, μπύρα με τζίντζερ, χυμός Lime\nΤα επιμέρους συστατικά κάνουν τη βότκα να πίνεται πιο εύκολα. Σερβίρεται πάντα σε χάλκινο κύπελλο.\nΓια αυτούς που παραγγέλνουν: Όλα τα παραπάνω\nΦτιάχνεται από: Βότκα, ρούμι, τζιν, τεκίλα, triple sec, four mix\nΊσως το πιο “βαρύ” κοκτέιλ καθώς συνδυάζει πολλά ποτά μαζί. Αν είσαι γερό ποτήρι και... αναποφάσιστη για το τι θέλεις να πιεις, αυτό το ποτό είναι ένας τρόπος να πεις: “Θα πιω ότι έχετε στο μπαρ”.


Φωτογραφίζει την κόρη της με σύνδρομο Down για να αποδείξει ότι δεν διαφέρει σε τίποτα από τα άλλα παιδιά - Down Syndrome\nΜέσα από τα όμορφα, ειλικρινή στιγμιότυπα της καθημερινής ζωής της Άλις, η μαμά της θέλει να δείξει ότι παρά το σύνδρομο Down, η Άλις δεν διαφέρει σε τίποτα από οποιοδήποτε άλλο ανθρώπινο ον.\nΠαίζει με τα αδέλφια της, εμφανίζει περιέργεια και δίψα για τη ζωή, αγαπάει την οικογένειά της το ίδιο όπως και κάθε άλλο παιδί και είναι πολύτιμη στους φίλους της και στους ανθρώπους που την περιβάλλουν καθημερινά.\n«Ήμουν βαθιά σοκαρισμένη όταν η Αλις δεν γεννήθηκε «τέλεια», εξομολογείται η Davey στην ιστοσελίδα της.\n«Δεν ήταν αυτό που περίμενα… Ήμουν γεμάτη με άγχος που θα επηρέαζε κάθε πτυχή της μελλοντικής μου σχέσης μαζί της. Οι αγωνίες μου διεισδούσαν στα όνειρά μου. Ονειρεύτηκα ότι η Άλις ήταν τυλιγμένη με μια κουβέρτα και ότι είχα ξεχάσει τα πάντα για αυτή».\n«Ξετύλιξα την κουβέρτα για να την ταΐσω, και ανακάλυψα ότι ήταν καλυμμένη με ένα λευκό υγρό, το υγρό της παραμέλησης. Αλλά δεν μπόρεσα να την ταΐσω, δεν μπορούσα να ανταποκριθώ στις βασικές της ανάγκες.\nΣτην αντανάκλαση είδα ότι η Άλις αισθανόταν την απόρριψή μου, και αυτό της προκαλούσε μεγαλύτερο πόνο».\n«Έπρεπε να σκάψω βαθιά μέσα μου και να αφήσω να πέσει φως στις προκαταλήψεις μου. Και όταν το έκανα, το αποτέλεσμα ήταν ο φόβος μου να διαλυθεί και να ερωτευτώ την κόρη μου. Όλοι την ερωτευτήκαμε».\n«Αναρωτιέμαι πώς θα ήταν για την Άλις αν όλοι την εκτιμούσαν με την πρώτη ματιά. Οι φωτογραφίες αυτές είναι αφιερωμένες σε κείνη. Στην Άλις».


Η ΜΑΧΗ ΤΗΣ ΑΡΤΑΣ 19:20 - TA NEA TIS MIKROSPILIAS 24\nΗ ΜΑΧΗ ΤΗΣ ΑΡΤΑΣ 19:20\nΉταν εκεί ο Μάρκος Μπότσαρης με τριακόσιους δικούς του, ο Νότης Μπότσαρης, οι Τζαβελαίοι, ο Δράκος, οι Ζερβαίοι, ο Βέικος, ο Φωτομάρας, οι Αλβανοί Άγο Βάσιαρης, Σουλειμάν Μέτος, Τσένκο Βελής ο γιος του Μούρτο Τζάλη κι άλλοι. Προς τη Γραμμενίτσα ήταν ο Τσαρακλής, οι Κουτελιδαίοι κι άλλοι. Στις 14 Νοεμβρίου ο Μάρκος έπιασε το Μαράτι, χωριό της Άρτας, που χωρίζεται απ΄την Άρτα με τον Άραχθο ποταμό, κι οχυρώθηκε στο εκεί τζαμί και στο χάνι.\nΚαι μετά το μεσημέρι εξώρμησαν πρώτα κατά των Ζερβαίων, ύστερα κατά των Τζαβελαίων και τέλος κατά των Μποτσαραίων. Οι Έλληνες έπαθαν αρκετές ζημιές και ο Μάρκος κλείστηκε στο τζαμί απ΄όπου απέκρουσε τρείς επιθέσεις των Τούρκων. Κατά τον Κουτσονίκα οι Τούρκοι που επιτέθηκαν στο Μαράτι ήταν 4.000, κι είχαν επί κεφαλής τον Μεχμέτ Δεσίτ Πασά Κιουταχή, τον Ισμαήλ Πλιάσα, τον Χασάν Κασάμπαση κι άλλους.Σ΄αυτή την κρίσιμη για τους σουλιώτες στιγμή φάνηκε πάνω στα υψώματα του Μαρατιού ο Νότης Μπότσαρης με 300 άντρες.\nΤότε βγήκε κι ο Μάρκος από το τζαμί, κι όλοι μαζί πήραν κυνηγητό τους Τούρκους. Οι Τούρκοι άφησαν στο πεδίο της μάχης 150 νεκρούς, πολλούς τραυματίες, κι ένα τηλεβόλο, απ΄αυτά που χειρίζονταν πυροβολητές εκπαιδευμένοι στην Κωνσταντινούπολη. Ο Καραϊσκάκης, που είχε ακούσει, αλλά δεν είχε δεί άλλοτε τους Σουλιώτες να πολεμούν, τους θαύμασε κι ιδιαίτερα τον Μάρκο τον οποίο χαρακτήρισε «αμίμητο».\nΚι έβαλαν το σχέδιο για την τελική επίθεση κατά της Άρτας. Τρακόσιοι Σουλιώτες, θα περνούσαν το ποτάμι και από το Μαράτι θα πιαναν στο βορειοδυτικό άκρο της Άρτας τους μύλους και το Μουχούστι, προάστειο τότε της Άρτας, που γινόταν η ετήσια ζωοπανήγυρη.\nΟι Τούρκοι, παρ΄ότι είχαν κανόνια δυτικά από τη γέφυρα, πανικοβλήθηκαν, τα εγκατέλειψαν κι έτρεχαν να σωθούν προς την πόλη. Μερικοί από τους Σουλιώτες πέρασαν τη γέφυρα κι ανακατωμένοι με τους Τούρκους έφτασαν ως το Μουχούστι.\nΟ Μάρκος Μπότσαρης εκείνο το βράδυ κοιμήθηκε στη γέφυρα κι είχε για προσκεφάλι του τη βάση ενός κανονιού, απ΄ αυτά που παράτησαν οι Τούρκοι. Στις 17 Νοεμβρίου το σχέδιο μπήκε σε εφαρμογή. Οι τρακόσιοι Σουλιώτες ώρμησαν από το Μαράτι, πέρασαν το ποτάμι, έφτασαν απέναντι. Πεζικό και καβαλαρία των τούρκων τους χτύπησε.\nΡίχτηκε το πρώτο ντουφέκι, χτυπήθηκε ο πρώτος Τούρκος, ύστερα άλλοι είκοσι, κι οι Τούρκοι με την ορμή των Ελλήνων, φοβήθηκαν, παράτησαν την Οδηγήτρια και τ άλλα οχυρά τους στο μέρος αυτό και τράβηξαν προς την πόλη, στη δεύτερη, ας πούμε, οχυρωματική γραμμή, που ήταν η Παρηγορήτισσα και το Σαράι. Στην Παρηγορήτισσα μάλιστα ο Πασόμπεης Γιαννιώτης είχε βάλει στα παράθυρά της κανονάκια.Αλλά ούτε στη γραμμή αυτή κρατήθηκαν οι Τούρκοι.\nΟι Έλληνες τους έβγαλαν απ΄την Παρηγορήτισσα. Έτσι στο ύψωμα αυτό κι όλος ο μαχαλάς του βουνού έπεσε στα χέρια των Ελλήνων. Παράλληλα οι τρακόσιοι Σουλιώτες έβγαλαν τους Τούρκους από το σαράι και το έκαψαν. Κατέλαβαν και το μισό παζάρι, που λεγόταν «γύφτικα».\nΟι δυο πολέμαρχοι, οι δυο ήρωες, ίσως οι αγνότεροι και τολμηρότεροι των ηρώων μας, πιάνουν ο ένας το χέρι του άλλου και χαιρετιούνται θερμά.\n«Η Μάχη της Άρτας» Γ.Τσούτσινου (Έκδ.1971)


Χαράλαμπος Κ. Φιλιππίδης Μαθηματικός: Καμία αλλαγή στο ωράριο των εκπαιδευτικών\n14-05-17 Συνέντευξη του υπουργού Παιδείας, Έρευνας και Θρησκευμάτων Κ. Γαβρόγλου στην Εφημερίδα "ΑΥΓΗ" και στη Μίνα Κωστοπούλου\nΈχετε εξαγγείλει υποχρεωτική εκπαίδευση για 14 χρόνια, από τα 9 σήμερα. Σε τι ορίζοντα θα γίνει;\nφθινόπωρο θα ψηφιστεί ο νόμος για την 14χρονη υποχρεωτική εκπαίδευση. Την επόμενη χρονιά θα είναι υποχρεωτικές η Α' και Β' Λυκείου. Σε τρία χρόνια θα είναι υποχρεωτική η φοίτηση μέχρι και τη Γ' Λυκείου και από τεσσάρων ετών στο Προνήπιο. Με την 14χρονη υποχρεωτική εκπαίδευση απαντάμε σε ένα πάγιο αίτημα των δημοκρατικών δυνάμεων της χώρας και της\nεκπαιδευτικής κοινότητας. Είναι υποχρέωση της Πολιτείας να παρέχει τη δυνατότητα αυτή, είναι όμως και υποχρέωση της κοινωνίας να ανταποκριθεί.\nμέχρι σήμερα πολλοί γονείς δεν στέλνουν τα παιδιά τους κάτω των 4 ετών στους παιδικούς σταθμούς. Αλλά και οι εκπαιδευτικοί αντιδρούν στην αλλαγή της ηλικιακής «ισορροπίας» σε παιδικούς σταθμούς και νηπιαγωγεία.\nγονείς δεν στέλνουν τα παιδιά τους στους παιδικούς σταθμούς γιατί δεν επαρκούν οι θέσεις. Ταυτοχρόνως, έχουμε ένα πρόβλημα υπογεννητικότητας μέσα στην κρίση. Θα είναι ένα βήμα προς τη λύση να δώσουμε μια διέξοδο για μικρότερα παιδιά στους παιδικούς σταθμούς. Στην Ευρώπη, ανάλογα προβλήματα περιορίστηκαν όταν η Πολιτεία αύξησε το επίπεδο κοινωνικών παροχών. Και κοινωνικές παροχές σημαίνει ότι οι οικογένειες αναδιατάσσουν τις προτεραιότητές τους, και σε αυτήν την αναδιάταξη οι πρωτοβουλίες της Πολιτείας παίζουν καθοριστικό ρόλο.\nΣε τι ορίζοντα θα αλλάξει το σύστημα εισαγωγής στην Τριτοβάθμια; Με τον πρωθυπουργό δεσμευτήκατε για νομοσχέδιο το καλοκαίρι...\nνα σχεδιάσουμε τις αλλαγές που πρέπει να γίνουν στο σύστημα εισαγωγής, πρέπει να ξέρουμε πού πατάμε, ποιες τάξεις δηλαδή θα είναι υποχρεωτικές.\nΤο θέμα της εισαγωγής στα ΑΕΙ θα προκύψει σε συνέχεια των αλλαγών στο Λύκειο, διαφορετικά η πίεση της Τριτοβάθμιας δεν θα αποσυμφορηθεί. Στα Λύκεια, επομένως, πρέπει οι μαθητές να έχουν λιγότερα μαθήματα, περισσότερες ώρες το καθένα, και νέα Προγράμματα Σπουδών. Εμείς θέλουμε να αλλάξουμε το παράδειγμα, να πάμε μια βαθμίδα κάτω, στα σχολεία. Και ειδικά για τα Επαγγελματικά Λύκεια θέλουμε να δώσουμε επιπλέον μία διέξοδο στους αποφοίτους, με τις διετείς δομές επαγγελματικής πιστοποίησης με ευρωπαϊκά προσόντα στα ΤΕΙ.\nείναι ανάγκη να αλλάζουν τα βιβλία συνεχώς. Το θέμα είναι να παρέχουμε στους εκπαιδευτικούς τη δυνατότητα να κάνουν καλύτερα τη δουλειά τους. Και ως προς αυτό αυξάνουμε τις δυνατότητες με σειρά επιμορφώσεων αλλά και με νέο υποστηρικτικό υλικό που μπορούν να βρουν στο Ινστιτούτο Εκπαιδευτικής Πολιτικής. Το ίδιο θα ισχύει και για τους μαθητές, οι οποίοι θα μπορούν να αξιοποιήσουν το εξαιρετικό υλικό που ήδη υπάρχει στο ΙΕΠ και το οποίο συνεχώς εμπλουτίζεται. Από εκεί και πέρα, θα αποσύρουμε τα βιβλία των Μαθηματικών σε δύο τάξεις του Δημοτικού, θα παρέχουμε τον Φάκελο Μαθητή με όλο το υποστηρικτικό υλικό για τα Θρησκευτικά και πιλοτικά θα εφαρμόσουμε τις πρώτες αλλαγές στο μάθημα της Ιστορίας.\nΓια την Ιστορία υπάρχει, πάντως, ένα κλίμα «πανικού» απέναντι στις αλλαγές. Θα υποχωρήσει το υπουργείο;\nστάση μας θα είναι σαφής και αποφασιστική. Ξεκινήσαμε να διερευνούμε τις αλλαγές στο μάθημα της Ιστορίας με μια επιτροπή επιφανών επιστημόνων, στους οποίους έχουμε απόλυτη εμπιστοσύνη. Δεν θα παρέμβουμε\nστην επιστημονική δουλειά τους. Προφανώς υπάρχουν πολλοί επιστήμονες ανάλογου βεληνεκούς και ακούμε όλες τις απόψεις. Αρχίζουμε με συζητήσεις\nγια τον τρόπο διδασκαλίας της Ιστορίας, γιατί αν συλλογικά αποφασίσουμε\nότι η έμφαση δεν πρέπει να είναι στην αποστήθιση, αυτό συνεπάγεται ένα ριζικά διαφορετικό Πρόγραμμα Σπουδών από το σημερινό. Έχουμε ήδη ξεκινήσει μια σειρά συναντήσεων με εκπροσώπους των Τμημάτων Ιστορίας και\nτων Παιδαγωγικών Τμημάτων των ΑΕΙ και αύριο θα συναντηθούμε με τις επιστημονικές ενώσεις για να συνεχιστεί ο διάλογος. Θα προχωρήσουμε με αποφασιστικά μικρά βήματα, αλλά να είναι σαφές ότι θα προχωρήσουμε.\nΘα γίνουν μόνιμοι διορισμοί στα σχολεία;\nτα πράγματα αρχίζουν και γίνονται οριακά. Δεν μπορεί το 15% του συστήματος της εκπαίδευσης να εξαρτάται από αναπληρωτές και ταυτόχρονα το μόνιμο προσωπικό να είναι τόσο γηρασμένο. Πρέπει να γίνουν μέσα στην επόμενη τριετία μόνιμοι διορισμοί. Θα πρέπει να ορίσουμε ένα πλαίσιο για\nτους διορισμούς, που θα σέβεται την προϋπηρεσία των αναπληρωτών, αλλά θα δίνει και τη δυνατότητα σε νέους επιστήμονες να διοριστούν στην Εκπαίδευση.\nΔημοσιεύματα κάνουν λόγο για αλλαγή στο ωράριο των εκπαιδευτικών, η οποία προβλέπεται στη συμφωνία με τους Θεσμούς.\nΟ Σύλλογος Διδασκόντων θα έχει λόγο στο νέο πλαίσιο εκλογής διευθυντών;\n22 Ιουλίου λήγει η θητεία των διευθυντών στις σχολικές μονάδες. Με κατεπείγον νομοσχέδιο μέσα στις επόμενες ημέρες θα δώσουμε λύση, ώστε να\nκατοχυρωθεί και η γνώμη του Συλλόγου Διδασκόντων. Μέσα στο φθινόπωρο, στη συνέχεια, θα θέσουμε το πλαίσιο της αξιολόγησης των στελεχών της Εκπαίδευσης και της αυτοαξιολόγησης των σχολικών μονάδων.\nαυτές τις ημέρες επτά χρόνια από την υπογραφή του πρώτου Μνημονίου. Πώς\nέχει αλλάξει αυτά τα χρόνια η εικόνα της Εκπαίδευσης;\nβασικότερο είναι η δραστική μείωση των επιπέδων της χρηματοδότησης για την Παιδεία. Έφτασε σε επίπεδα πολύ κάτω των αναγκαίων λειτουργικών δαπανών για τα σχολεία, για τα ΑΕΙ, για την έρευνα. Τα χρόνια αυτά, η λογική των προηγούμενων κυβερνήσεων να ιδιωτικοποιήσουν τα πάντα στην Εκπαίδευση ήταν «μη σχέδιο», ήταν απλώς η πλήρης απορρύθμιση των εκπαιδευτικών θεσμών. Τα ΑΕΙ για παράδειγμα, ο Νόμος Διαμαντοπούλου τα διέλυσε. Σήμερα, αυξάνουμε τη χρηματοδότηση κατά 40%, όπως ανακοίνωσε ο πρωθυπουργός, μόνο για να καλύψουν τα μεγάλα ελλείμματα στις λειτουργικές τους δαπάνες. Ξέρετε, όμως, αυτό που συνειδητοποιήσαμε ως κυβέρνηση της Αριστεράς ήταν οι πολλές παθογένειες που υπήρχαν όλα αυτά τα χρόνια, πέρα από τα θέματα χρηματοδότησης, όπως η μη ορθολογική κατανομή του προσωπικού ή η περιορισμένη διαφάνεια. Τέτοια θέματα στοχεύουμε να επιλύσουμε με το νομοσχέδιο για τα ΑΕΙ που καταθέτουμε σε δημόσια διαβούλευση. Και το έχουμε μελετήσει πολύ. Πρώτη φορά γίνεται τόσο εξαντλητικός διάλογος για ένα νομοσχέδιο της Τριτοβάθμιας.\nΟ χώρος της Τριτοβάθμιας χρειάζεται όμως και αναπτυξιακά μέτρα...\nαυτό θεσπίζουμε τα Περιφερειακά Συμβούλια Ανώτατης Εκπαίδευσης, για να διερευνήσουν τις αναπτυξιακές προοπτικές των ΑΕΙ στην περιφέρεια. Γι’ αυτό προσπαθούμε να βελτιώσουμε και την οικονομική τους κατάσταση. Και μαζί με τα μέτρα για την ενίσχυση της έρευνας, αλλά και της καινοτομίας,\nμε start ups, σχηματοποιούμε αυτό το πλέγμα των αναπτυξιακών προοπτικών.


Κοντή μονόχρωμη σαλοπέτα από βαμβάκι και λινό - Orchestra GR\nΚοντή μονόχρωμη σαλοπέτα από βαμβάκι και λινό - Orchestra\nΚΩΔ. : HLALI6\nΑυτή η σαλοπέτα σε φυσικές αποχρώσεις και δροσερά υλικά, κομψή και άνετη, είναι ιδανική για το καλοκαίρι!\nΚοντή μονόχρωμη σαλοπέτα από βαμβάκι και λινό. Ρυθμιζόμενες τιράντες με σούστες. 1 πλακέ τσέπη στο στήθος. Άνοιγμα με σούστες στα πλάγια. 2 κάθετες τσέπες μπροστά και 1 τσέπη με σιρίτι. Σούστες στον καβάλο.


Ιστορικός οικισμός στα Πιερία όρη, σε υψόμετρο ΊΟΟΟμ, μέσα σε πλούσιο δάσος από πεύκα, έλατα και οξιές. Η ’νω Μηλιά, μητρόπολη της σημερινής Μεσαίας και Κάτω Μηλιάς, πρωτοκατοικήθηκε τον 17ο αιώνα. Μετά τη μάχη της Μηλιάς (2 Απριλίου 1822), καταστράφηκε από τους Τούρκους. Ξαναχτίστηκε και λειτούργησε ως παραθεριστικός οικισμός μέχρι τις 12 Δεκεμβρίου 1943, οπότε πυρπολήθηκε από τις γερμανικές αρχές κατοχής.\nΣήμερα υπάρχουν 50 νέες κατοικίες και ένα Ορειβατικό Καταφύγιο που ανήκει στον Ορειβατικό Σύλλογο Ε.Ο.Σ. Κατερίνης, λειτουργεί όλο το χρόνο και μπορεί να φιλοξενήσει 60 άτομα. Μπορείτε να επισκεφθείτε την εκκλησία της Αγίας Παρασκευής με το υπέροχο καμπαναριό της, τα ερείπια του νεκροταφειακού ναού του Αγίου Αθανασίου, καθώς και τα ερείπια του Πύργου της θρυλικής κλεφταρματωλικής οικογένειας των Ααζαίων. Αξιόλογο είναι επίσης το ιστορικό κειμήλιο, ο "Σιδερένιος Σταυρός", που κατά την παράδοση έμπηξε ο Κοσμάς ο Αιτωλός στη διχάλα ενός πεύκου και σώζεται μέχρι σήμερα. Το πεύκο διατηρείται ακόμη, όπως ήταν τότε, χωρίς να μεγαλώσει ή να ξεραθεί.\nΑξίζει να περπατήσετε στο μονοπάτι της "Αγάπης", να δροσιστείτε στις παραδοσιακές βρύσες (Παλιόβρυση, Βιοτριάνη, Φούρνος) και να απολαύσετε την πλούσια βλάστηση της χλωρίδας των Πιερίων. Η περιοχή προσφέρεται ακόμη για ορειβασία (από εδώ περνά και το γνωστό ευρωπαϊκό ορειβατικό μονοπάτι Ε4) μέχρι τις κορυφές των Πιερίων και για διαδρομές με οχήματα παντός\nεδάφους. Στο εστιατόριο του ορειβατικού καταφυγίου του οικισμού, μπορείτε να γευθείτε αγριογούρουνο με ντόπιες παραδοσιακές συνταγές, ενώ άλλες τοπικές νοστιμιές, όπως αρνάκι σούβλας, κοκορέτσι, κεμπάπ, προσφέρονται σε οικογενειακή ταβέρνα του οικισμού.\nΑπέχει 25 χιλ. από την Κατερίνη, με εύκολη πρόσβαση μέσω της εθνικής οδού Κατερίνης - Ελασσόνας (διασταύρωση Κάτω Μηλιάς). Μετά τον οικισμό της Μεσαίας Μηλιάς η πρόσβαση γίνεται μέσω χαλικοστρωμένου δρόμου χιλιομέτρων.


Με άνοδο 3,21% έκλεισε το Χρηματιστήριο\nΔημοσίευση 2 Ιουλίου 2020, 18:00 / Ανανεώθηκε 2 Ιουλίου 2020, 18:03\nO Γενικός Δείκτης Τιμών στο Χρηματιστήριο Αθηνών έκλεισε στις 662,00 μονάδες, σημειώνοντας άνοδο 3,21%.\nΗ αγορά ακολούθησε το θετικό κλίμα των ευρωαγορών οι οποίες λαμβάνουν στήριξη από τις εξελίξεις για την ανάπτυξη εμβολίου κατά του κορωνοϊού.\nΥπεραπέδωσαν οι μετοχές της ΓΕΚ ΤΕΡΝΑ, του ΟΠΑΠ, της ΔΕΗ , της Εθνικής και της Μυτιληναίος. O Γενικός Δείκτης Τιμών έκλεισε στις 662,00 μονάδες, σημειώνοντας άνοδο 3,21%. Ενδοσυνεδριακά κατέγραψε υψηλότερη τιμή στις 662,95 μονάδες (+3,36%).\nΗ αξία των συναλλαγών ανήλθε στα 46,58 εκατ. ευρώ, ενώ διακινήθηκαν 30.221.874 μετοχές. Ο δείκτης υψηλής κεφαλαιοποίησης σημείωσε άνοδο σε ποσοστό 3,47%, ενώ ο δείκτης της μεσαίας κεφαλαιοποίησης ενισχύθηκε σε ποσοστό 1,95%.\nΑνοδικά κινήθηκαν 75 μετοχές, 31 πτωτικά και 12 παρέμειναν σταθερές. Τη μεγαλύτερη άνοδο σημείωσαν οι μετοχές: Κέκροψ +23,54% και Δομική Κρήτης +19,79%.\nΤη μεγαλύτερη πτώση κατέγραψαν οι μετοχές: ΚΡΕΚΑ -20,00% και ΒΙΣ -19,84%.\nALPHA BANK: 0,70100 +2,64%\nEUROBANK: 0,4240 +1,70%\nFOURLIS: 4,1150 +2,62%\nVIOHALCO: 2,4350 +3,84%\nΓΕΚ ΤΕΡΝΑ: 6,5800 +7,17%\nΕΛΛΑΚΤΩΡ: 1,1050 +3,08%\nΔΕΗ: 3,6720 +6,00%\nΑΔΜΗΕ: 2,3900 +4,14%\nCOCA COLA HBC: 22,3200 +0,09%\nΕΛΠΕ: 6,0400 +1,85%\nΕΘΝΙΚΗ: 1,3530 +5,79%\nΣΑΡΑΝΤΗΣ: 8,4000 +4,09%\nJUMBO: 16,6400 +4,33%\nΤΕΡΝΑ ΕΝΕΡΓΕΙΑΚΗ: 9,9100 +2,48%\nΜΥΤΙΛΗΝΑΙΟΣ: 7,7250 +4,67%\nMOTOR OIL: 12,9500 +1,17%\nΟΠΑΠ: 8,9500 +6,61%\nΟΤΕ: 12,5000 +3,91%\nΠΕΙΡΑΙΩΣ: 1,15620 +3,38%\nΤΙΤΑΝ: 11,0200 +3,57%\nLAMDA DEVELOPMENT: 6,2400 +3,83%\nΟΛΠ: 17,3000 +2,98%\nΕΧΑΕ: 3,2400 +1,57%\nΕΥΔΑΠ: 6,9000 +0,73%\nAEGEAN AIRLINES: 4,1300 +1,85%


Σαν σήμερα, το 1904, άφησε την τελευταία του πνοή ο Μακεδονομάχος ήρωας Παύλος Μελάς – Λεβεντογέννα Κρήτη μας\nHome / ΣΟΦΑ / Σαν σήμερα, το 1904, άφησε την τελευταία του πνοή ο Μακεδονομάχος ήρωας Παύλος Μελάς\nΟ Παύλος Μελάς γεννήθηκε στις 29 Μαρτίου του 1870 στη Μασσαλία, όπου ο πατέρας του Μιχαήλ Μελάς (1833-1897) δραστηριοποιούταν ως έμπορος. Το 1886 εισήλθε στη Σχολή Ευελπίδων και εξήλθε ως ανθυπολοχαγός του Πυροβολικού στις 8 Αυγούστου 1891. Τον επόμενο χρόνο νυμφεύτηκε τη Ναταλία Δραγούμη (1872-1973), κόρη του τραπεζίτη και πολιτικού Στέφανου Δραγούμη, με την οποία απέκτησε δύο παιδιά, τον στρατιωτικό Μιχαήλ Μελά (1894-1950) και τη χημικό Ζωή Μελά-Ιωαννίδη (1898-1996). Υπήρξε δραστήριο μέλος της Εθνικής Εταιρείας, μιας μυστικής οργάνωσης που είχε σκοπό την αναζωπύρωση του εθνικού φρονήματος και την απελευθέρωση των υπόδουλων Ελλήνων με κάθε θυσία, και έπαιξε αρνητικό ρόλο στον Ελληνοτουρκικό Πόλεμο του 1897.\nΜε την έκρηξη του πολέμου μάχεται στα μέτωπα της Θεσσαλίας ως διοικητής ουλαμού της 2ης Πεδινής Πυροβολαρχίας. Είναι αισιόδοξος για την έκβασή του, ώστε γράφει στους γονείς του:\nΑν ο Θεός μας βοηθήση ολίγον, σύντομα θα λάβετε γράμμα μου από την Θεσσαλονίκην. Ώστε θάρρος, αγαπητοί μου γονείς, θάρρος και πεποίθησιν· διότι και αν φέρη ο διάβολος να νικηθώμεν, θα νικηθώμεν παλικαρίσια…\nΔέκα μέρες αργότερα, η κατάσταση που έχει διαμορφωθεί τον απογοητεύει και τον αηδιάζει. «Οι ηλίθιοι που φωνάζουν εναντίον του [εννοεί τον διάδοχο Κωνσταντίνο] έπρεπε να είναι εις την Λάρισσαν την επαύριο της ατίμου, ατίμου, ατίμου φυγής μας, δια να ιδούν την κατάστασιν του στρατού και ν’ αντιληφθούν αν ήτο δυνατόν να κάμη μαζί του ένα βήμα προς τα εμπρός…», γράφει εκ νέου στους γονείς του.\nΣτις αρχές του 20ού αιώνα τον απασχολεί έντονα η κατάσταση στην τουρκοκρατούμενη Μακεδονία και τον ανησυχεί η δράση των κομιτατζήδων, που επιδιώκουν την προσάρτηση της Μακεδονίας στη Βουλγαρία. Τον επηρεάζει έντονα ο Μακεδόνας πεθερός του Στέφανος Δραγούμης, ενώ έχει πληροφόρηση από πρώτο χέρι από τον αδελφό της γυναίκας του Ίωνα Δραγούμη, που υπηρετεί ως υποπρόξενος στο Μοναστήρι (σημερινή Μπίτολα πΓΔΜ).\nΤον Φεβρουάριο του 1904, μαζί με άλλους τρεις αξιωματικούς, τους λοχαγούς Αλέξανδρο Κοντούλη και Αναστάσιο Παπούλα και τον ανθυπολοχαγό Γεώργιο Κολοκοτρώνη, συμμετέχει σε μυστική αποστολή στη Μακεδονία με το ψευδώνυμο Μίκης Ζέζας (Μίκης από το όνομα του γιου του Μιχαήλ, που τον φωνάζουν χαϊδευτικά Μίκη, και Ζέζας από το όνομα της κόρης του Ζωής, που την φωνάζουν χαϊδευτικά Ζέζα), κατόπιν εντολής της κυβέρνησης Θεοτόκη [στη φωτ. δεξιά ο Παύλος Μελάς με τα δύο παιδιά του]. Η ομάδα των τεσσάρων αξιωματικών, συνοδευόμενη από Μακεδόνες αγωνιστές, δραστηριοποιήθηκε στη δυτική Μακεδονία, αλλά οι κινήσεις της έγιναν αντιληπτές από τους Τούρκους, οι οποίοι ζήτησαν από την ελληνική κυβέρνηση την ανάκλησή τους. Έτσι, ο Μελάς μαζί με τους τρεις άλλους αξιωματικούς επέστρεψαν στην Αθήνα στις 29 Μαρτίου.\nΤον Ιούλιο, ενώ υπηρετούσε στη Σχολή Ευελπίδων, ζήτησε εικοσαήμερη άδεια και έκανε ένα δεύτερο ταξίδι στη Μακεδονία. Στο πλαστό διαβατήριό του αναγραφόταν το όνομα Πέτρος Δέδες, και ως επάγγελμα δήλωνε ζωέμπορος. Μόλις έφθασε στην Κοζάνη συναντήθηκε με το ντόπιο ελληνικό στοιχείο και αποφασίστηκε η συγκρότηση ένοπλων σωμάτων με τη στρατολόγηση ανδρών από τις γύρω περιοχές, και η ανάληψη άμεσης δράσης στη δυτική Μακεδονία. Επέστρεψε στην Αθήνα στις 3 Αυγούστου γεμάτος αισιοδοξία για την έκβαση του Αγώνα.\nΜετά από 15 μέρες ζήτησε κι έλαβε τετράμηνη άδεια από το στράτευμα για να αναλάβει επίσημα την αρχηγία του Μακεδονικού Αγώνα στην περιοχή της Καστοριάς και του Μοναστηρίου, κατόπιν υπόδειξης του Μακεδονικού Κομιτάτου.\nΛίγο πριν από την αναχώρησή του εξομολογούνταν στη γυναίκα του:\n«…Αισθάνομαι πολύ, ο δυστυχής, την ευτυχίαν που αφήνω· αισθάνομαι ότι μ’ όλον τον ανήσυχον και νευρικόν χαρακτήρα μου ο βίος ο οποίος μου αρμόζει περισσότερον είναι ο ήσυχος και ο οικογενειακός. Αλλ’ από τινος δεν ηξεύρω τι έπαθα· έγινα όργανον δυνάμεως πολύ μεγάλης, ως φαίνεται, αφού έχει την ισχύν να κατασιγάση όλα τ’ αλλα αισθήματά μου και να με ωθή διαρκώς προς την Μακεδονίαν». Και από τη Λάρισα συμπλήρωνε με νέο γράμμα προς τη σύζυγό του, ωσάν να προαισθανόταν το τέλος του: «Αναλαμβάνω αυτόν τον αγώνα με όλη μου την ψυχήν και με την ιδέαν ότι είμαι υποχρεωμένος να τον αναλάβω. Είχα και εγώ την ακράδαντον πεποίθησιν ότι δυνάμεθα να εργασθώμεν εν Μακεδονία και να σώσωμεν πολλά πράγματα. Έχων δε την πεποίθησιν ταύτην, έχω και υπέρτατον καθήκον να θυσιάσω το παν όπως πείσω την Κυβέρνησιν και την κοινήν γνώμην περί τούτου…».\nΣτις 28 Αυγούστου ο Καπετάν Μίκης Ζέζας διέβη τα σύνορα συνοδευόμενος από αρκετούς Μακεδόνες, Λάκωνες και Κρήτες, και στα μέσα Σεπτεμβρίου στρατοπέδευσε στην περιοχή της Καστοριάς. Στις 13 Οκτωβρίου του 1904 εισήλθε στο χωριό Σιάτιστα για να αναπαυτούν αυτός και οι άνδρες του. Όμως ο Βούλγαρος αρχικομιτατζής Μήτρος Βλάχος, προκειμένου να τον βγάλει από τη μέση, ειδοποίησε τις οθωμανικές Αρχές. Επιτόπου κατέφθασε ισχυρό στρατιωτικό απόσπασμα αποτελούμενο από 150 άνδρες, και στη συμπλοκή που ακολούθησε ο Παύλος Μελάς τραυματίστηκε σοβαρά στην οσφυϊκή χώρα και μετά από μισή ώρα άφησε την τελευταία του πνοή.\nΤο κεφάλι του αποκόπηκε από τους συμπολεμιστές του και τάφηκε στο ναό της Αγίας Παρασκευής στο Πισοδέρι. Το σώμα του παραδόθηκε από τις οθωμανικές Αρχές στον μητροπολίτη Καστοριάς Γερμανό Καραβαγγέλη και τάφηκε στον βυζαντινό ναό των Ταξιαρχών στην Καστοριά, όπου αναπαύεται και η κάρα του από το 1950.\nΣτον ίδιο ναό έχει ταφεί και η σύζυγός του Ναταλία, κατ’ επιθυμίαν της.\nΠροηγούμενο Ρεκόρ επισκεψιμότητας στο «παλάτι του Μίνωα»\nΕπόμενο Το πιο περίεργο φεστιβάλ στον κόσμο


Ο Δήμος Γαργαλιάνων τελεί την 23ην Σ)βρίου 1945 μνημόσυνον υπερ αναπαύσεως της ψυχής των υπερεξακοσίων θυμάτων της κομμουνιστικής θηριωδίας εθνικοφρόνων κατοίκων της πόλεως - UNPOLITICAL\nHome ΙΣΤΟΡΙΚΑ Ο Δήμος Γαργαλιάνων τελεί την 23ην Σ)βρίου 1945 μνημόσυνον υπερ αναπαύσεως της ψυχής των υπερεξακοσίων θυμάτων της κομμουνιστικής θηριωδίας εθνικοφρόνων κατοίκων της πόλεως\nΟ Δήμος Γαργαλιάνων τελεί την 23ην Σ)βρίου 1945 μνημόσυνον υπερ αναπαύσεως της ψυχής των υπερεξακοσίων θυμάτων της κομμουνιστικής θηριωδίας εθνικοφρόνων κατοίκων της πόλεως\nUnpoliticalgr 5:48 μ.μ. ΙΣΤΟΡΙΚΑ,\n22-23 Σεπτεμβρίου 1944 έγινε η μάχη των Γαργαλιάνων μεταξύ ΕΛΑΣ και του Τάγματος Ασφαλείας Γαργαλιάνων.\nΤη νίκη του ΕΛΑΣ ακολούθησε μαζική σφαγή αιχμαλώτων και αμάχων, βασανισμοί, καθολικό πλιάτσικο και εμπρησμοί οικιών.\nΤο Τάγμα Ασφαλείας Γαργαλιάνων ήταν το τελευταίο που οργανώθηκε στην Πελοπόννησο, 3 εβδομάδες πριν αποχωρήσουν οι Γερμανοί. Οργανώθηκε μετά από παρέμβαση του συνταγματάρχη Παπαδόγγονα και του ταγματάρχη Στούπα στους Γερμανούς ώστε να μην προχωρήσουν σε αντίποινα για την μεγάλη και φονική ενέδρα του ΕΛΑΣ στου Μανούσου το γεφύρι, λίγα χιλιόμετρα από τους Γαργαλιάνους.\nΟ Στούπας έφθασε στους Γαργαλιάνους από τον Μελιγαλά στις 15 Αυγούστου με 60 περίπου ταγματασφαλίτες, και με όπλα για τουλάχιστον 1000 ακόμη αλλά πολύ λίγα πυρομαχικά.\nΣτον ένα μήνα που είχε στη διάθεσή του ο Στούπας, αύξησε τη δύναμη του Τάγματος κατακόρυφα, αφού η πλειοψηφία του λαού τον είδε ως σωτήρα από τη βία και την καταπίεση του ΕΑΜ και της ΟΠΛΑ που κυριαρχούσαν στην πόλη των Γαργαλιάνων και την περιοχή. Με εθελοντικές κατατάξεις από τους Γαργαλιάνους, τα Φιλιτρά, την Κυπαρισσία και τα χωριά της Πυλίας και της Τριφυλίας, αύξησε τη δύναμη του Τάγματος σε 1000-1100 άνδρες.\nΕξ αυτών οι 300 περίπου ήταν στο κάστρο της Πύλου, 30 χιλιόμετρα νότια των Γαργαλιάνων, και γύρω στους 80 στην Κυπαρισσία, 30 χιλιόμετρα βόρεια των Γαργαλιάνων, και όλοι οι υπόλοιποι στους Γαργαλιάνους.\nΟι Γαργαλιάνοι τότε είχαν 7.000 περίπου κατοίκους που είχαν αυξηθεί σε 8 έως 9.000 από κατοίκους των γύρω χωριών και μερικές εκατοντάδες από την Κυπαρισσία και τα Φιλιατρά που είχαν καταφύγει κοντά στο ΤΑ για ασφάλεια. Απο τους 800 περίπου ταγματασφαλίτες που είχε ο Στούπας στη διάθεσή του, μαχητές όμως δεν ήταν περισσότεροι από 300, ίσως και πολλοί λιγότεροι, μόνο γύρω στους 150. Οι άλλοι είχαν ντυθεί γιά διαφόρους λόγους, κυρίως την πίεση των φίλων τους; 150-200 ήταν σχεδόν τελείως αγύμναστοι, χωρίς να έχουν ποτέ ρίξει ντουφεκιά (και οι περισσότεροι σίγουρα δεν έριξαν ποτέ).\nΣτις 18 Σεπτεμβρίου, 3 συντάγματα του ΕΛΑΣ (το 9ο Μεσσηνίας, το 8ο Λακωνίας και το 11ο της Αρκαδίας) είχαν περικυκλώσει τους Γαργαλιάνους κατά τα 2/3 της περιμέτρου της.\nΜε πρωτοβουλία κυρίως του Ελληνοαμερικανού συνδέσμου του ΣΜΑ, του υπολοχαγού Φατσέα, που είχε δοκιμάσει να συμβιβάσει τον ΕΛΑΣ με τους ταγματασφαλίτες και στην Καλαμάτα, και λιγότερο του Βρετανού λοχαγού Gibson, οργανώθηκε στις 21 Σεπτεμβρίου μιά συνάντηση μεταξύ του ΤΑ και του ΕΛΑΣ.\nΤον ΕΛΑΣ (τον Βελουχιώτη) αντιπροσώπευσε ο παπα-Ανυπόμονος, το ΤΑ ο ίδιος ο Στούπας με δυό πιστούς του νεαρούς ταγματασφαλίτες. Ο παπα-Ανυπόμονος, που γιά την συγκεκριμένη αποστολή είχε φορέσει ράσα πάνω από την αγγλική στολή του, ζήτησε: «παράδοση του ΤΑ, απλή και καθαρή. Κανείς αθώος δεν έχει τίποτε να φοβηθεί, είπε. Μόνο οι ένοχοι θα διακστούν».\nΟ Στούπας, αφού πρώτα επέπληξε τον «παπά» λέγοντάς του περίπου: «τι θέλεις εσύ με τους κομμουνιστές;», ρώτησε: « και ποιός θα αποφασίσει ποιός είναι ένοχος και ποιός αθώος, ο Μανικάκης (ένας σφαγέας της ΟΠΛΑ από τους Γαργαλιάνους) ή ο Πιρπιρής (πρώην αρχηγός της ΟΠΛΑ Γαργαλιάνων και τότε καπετάνιος στον ΕΛΑΣ).\nΟ Στούπας αντιπρότεινε τα συνήθη που έλεγαν όλα τα Τάγματα: «παραμονή του ΤΑ εντός των Γαργαλιάνων σε αδράνεια μέχρι την άφιξη αντιπροσώπου της Εθνικής κυβέρνησης από την Ιταλία ή συμμάχων στρατιωτών. Τότε να κριθούν από αυτούς. Ο ΕΛΑΣ να μην μπεί στους Γαργαλιάνους». Ο Gibson βασικά πήρε τη θέση του ΕΛΑΣ, προσθέτοντας μόνο ότι αυτός εγγυόταν την ασφάλεια των ταγματασφαλιτών.\nΗ Επιτροπή του ΕΑΜ Γαργαλιάνων μαζί με τα στελέχη του ΕΑΜ/ΚΚΕ Μεσσηνίας και της Πελοποννήσου (Μπλάνας, Μπελογιάννης, Κουλαμπάς, κλπ), που είχαν φθάσει στην περιοχή συσκέφθηκαν στο χωριό Αμπελόφυτο (Αγορέλιτσα) και απεφάσισαν γιά την εκκαθάριση της «αντίδρασης» μετά την κατάληψη της πόλεως.\nΈγινε ονομαστική κατάσταση ατόμων γιά εκτέλεση, και σπιτιών και επιχειρήσεων που θα καίγονταν. Ομάδα μελών του ΕΑΜ θα έμπαινε στους Γαργαλιάνους το τελευταίο βράδυ πριν την επίθεση και θα σημάδευε με μπογιά διαφορετικού χρώματος τα σπίτια και τα κτίρια που ήταν να καούν, όπως και τα σπίτια στελεχών του ΤΑ και της «αντίδρασης», στα οποία το πλιάτσικο έπερεπε να είναι καθολικό.\nΕπίσης, σε συνεννόηση με τον Άρη Βελουχιώτη αποφασίσθηκε ότι μετά την είσοδο του ΕΛΑΣ στην πόλη θα υπήρχε μιά περίοδος 6 ωρών γιά πλιάτσικο, και για τις εκτελέσεις και τις συλλήψεις. Ο ΕΛΑΣ δεν θα συγκροτούσε εκτελεστικό απόσπασμα εκ των υστέρων, όπως στον Μελιγαλά.\nΠαρά το ότι η ύπαρξη αυτής της απόφασης, γιά τις 6 ώρες ελευθερίας στις εκκαθαρίσεις, έχει αμφισβητηθεί από διαφόρους συγγραφείς, τα γεγονότα που εξελίχθηκαν μετά την κατάληψη των Γαργαλιάνων από τον ΕΛΑΣ, οδηγούν στο συμπέρασμα ότι είναι αλήθεια.\nΗ επίθεση του ΕΛΑΣ άρχισε το επόμενο πρωϊ, 22 Σεπτεμβρίου. Την πρώτη ημέρα, ο ΕΛΑΣ δεν πέτυχε πολλά πράγματα. Όσο λειτουργούσε το βαρύ πολυβόλο του Τάγματος που είχε τοποθετηθεί πάνω στο ωραίο παλαιό κτίριο της Δεξαμενής των Γαργαλιάνων (Ίδε Φωτογραφίες), που κάλυπτε όλη την ανατολική περίμετρο, και οι 2 όλμοι που κτυπούσαν την νότια πλευρά, οι αντάρτες του ΕΛΑΣ ήταν αδύνατο να πλησιάσουν. Όταν σε κάποια στιγμή το πολυβόλο έπαθε εμπλοκή και το πήραν στην πόλη γιά επισκευή, ο ΕΛΑΣ κατέλαβε τη Δεξαμενή. Από μιά βολή όλμου κοντά στη Δεξαμενή που έγινε εκείνο το διάστημα, για κάλυψη, σκοτώθηκαν και 2-3 ταγματασφαλίτες.\nΟ ίδιος ο Στούπας με 6-7 πιστούς συντρόφους πήγε εκεί και με αντεπίθεση πήρε πίσω τη Δεξαμενή από ένα Λόχο του ΕΛΑΣ. Ο ΕΛΑΣ δοκίμασε να την ξαναπάρει με 2 αντεπιθέσεις, αλλά ο Στούπας τους σταμάτησε στρώνοντας κυριολεκτικά την περιοχή μπροστά από τη Δεξαμενή με νεκρούς και τραυματίες αντάρτες. Ο ΕΛΑΣ δεν δοκίμασε πάλι. Την επομένη ημέρα επετέθει σε άλλη τοποθεσία από τον βορρά.\nΣτην υπερπροσπάθεια στη Δεξαμενή, ο Στούπας έχασε έναν ταγματασφαλίτη που είχε τρέξει να βοηθήσει, εγκαταλείποντας την ασφαλή θέση του στην αποθήκη υλικού. Από εκεί, ο Στούπας με λίγους πάλι συντρόφους του, πήγε στη νότια πλευρά της περιμέτρου και «έδιωξε» μερικούς αντάρτες του ΕΛΑΣ που είχαν πλησιάσει στα πρώτα σπίτια.\nΟ Στούπας πολεμούσε όρθιος και συνήθως ακάλυπτος. Έχοντας εμπειρία τραυματισμών, γνώριζε ότι σφαίρα σε μή καίριο σημείο του σώματος δεν γίνεται άμεσα αισθητή. Έτσι, «ψαχνόταν» μετά από κάθε συμπλοκή γιά να διαπιστώσει αν είχε πληγεί.\nΈτσι έληξε η πρώτη ημέρα της «μάχης» των Γαργαλιάνων. Με το πολυβόλο, τους 2 βαρείς όλμους, και τον Στούπα με λίγους ταγματασφαλίτες να έχουν αποκρούσει τις εκατοντάδες ανταρτών του ΕΛΑΣ που προσπαθούσαν να μπούν στην πόλη. Τα περισσότερα βλήματα από τα πυροβόλα του ΕΛΑΣ, που είχαν στηθεί ανατολικά της πόλεως, περνούσαν πάνω από την πόλη και έπεφταν κάτω στον κάμπο.\nΗ συντριπτική πλειοψηφία των ταγματασφαλιτών δεν είχε συμμετάσχει καθόλου στη μάχη. Πολλοί, με διάφορες διακιολογίες είχαν αποχωρήσει από τις θέσεις τους. Την νύχτα εγκατέλειψαν το μέτωπο και όλοι σχεδόν οι υπόλοιποι. Στη φυγή πρωτοστάτησαν οι ντόπιοι εκ Γαργαλιάνων ταγματασφαλίτες. Όταν ξημέρωσε, στο μέτωπο είχαν μείνει σχεδόν μόνο οι παλαιοί σύντροφοι του Στούπα από τον Ελληνικό Στρατό (ΕΣ), και οι ταγματασφαλίτες από τα γύρω χωριά που είχαν φέρει στην πόλη και τις οικογένειές τους.\nΕίχαν μείνει στη θέση τους και όλοι από την Κυπαρισσία με τον διοικητή τους, τον λοχαγό Παπαδόπουλο από την Αρκαδία. Και αυτοί όμως, κατά πλειοψηφία δεν ήταν από την πόλη της Κυπαρισσίας αλλά από τα χωριά της βόρειας Τριφυλίας και της Ολυμπίας και πρώην αντάρτες του ΕΣ.\nΤην δεύτερη ημέρα ο ΕΛΑΣ επετέθη από το Βορρά, στο μέρος που αμυνόταν ο λόχος της Κυπαρισσίας. Ο λοχαγός Παπαδόπουλος, παλαιός πολεμιστής στη Μικρά Ασία και την Αλβανία, αμυνόταν καλά ακόμη και μετά τον βαρύ τραυματισμό του. Γύρω στις 10 εξαντλήθηκαν τα βλήματα των όλμων που κρατούσαν ένα μεγάλο μέρος του μετώπου στη νότιο και νοτιο-ανατολική πλευρά της περιμέτρου. Τότε, οι αντάρτες μπήκαν στην πόλη από εκείνη την πλευρά, αφού οι ελάχιστοι ταγματασφαλίτες που είχαν απομείνει εκέι ήταν αδύνατο να τους σταματήσουν.\nΟ Στούπας και οι περισσότεροι ταγματασφαλίτες έφυγαν προς τα κάτω στον ελαιώνα των Γαργαλιάνων και από εκεί στράφηκαν νότια και κατέληξαν στο Κάστρο της Πύλου. Μερκές δεκάδες κατέφυγαν στο επίνειο των Γαργαλιάνων, τον Μάραθο, και εκεί συνελήφθησαν από τους αντάρτες του ΕΛΑΣ Ηλείας που είχε εν τω μεταξύ κατέβει να βοηθήσει τον Βελουχιώτη.\nΟι αντάρτες που μπήκαν πρώτοι ήταν πάλι του 12ου συντάγματος Αρκαδίας, όπως και στον Μελιγαλά, και άρχισαν να κτυπούν την καμπάνα του Αγίου Σπυρίδωνα.\nΜπαίνοντας οι αντάρτες στην πόλη, εκτελούσαν όποιον ντυμένον ταγματασφαλίτη έβλεπαν, ένοπλο ή όχι. Οι επί τόπου εκτελέσεις συνεχίζονταν έως το βράδυ στις γειτονιές της πόλεως, όπου συλλαμβάνονταν ταγματασφαλίτες. Αντάρτες που έφθασαν στο νοσοκομείο του Τάγματος έσφαξαν επάνω στα κρεβάτια τους όλους τους τραυματίες. Μερικούς τους έσφαξαν στους γύρω δρόμους που προσπαθούσαν να διαφύγουν.\nΓύρω στις 1 το μεσημέρι μπήκε καλπάζοντας στην πόλη ο Άρης Βελουχιώτης ακολουθούμενος από τους Μαυροσκούφηδες. Σταμάτησε γιά λίγο στην πόρτα της εκκλησίας του Αγίου Σπυρίδωνα, στην οποία στριμώχνονταν εκείνη τη στιγμή κυρίως άμαχοι ηλικιωμένοι, γυναίκες και παιδιά από εκείνη τη γειτονιά. Μερικούς νέους στην ηλικία, που φαίνονταν ότι μπορεί να ήταν ταγματασφαλίτες τους έβαζαν στην άκρη, ενώ αντάρτες τους σημάδευαν. Τότε είπε ο Άρης το φρικτό: «Συναγωνιστές, οικονομία στις σφαίρες, μαχαίρι!»\nΒέβαια, ο παπα-Ανυπόμονος αρνείται ότι το είπε εκεί, στον Άγιο Σπυρίδωνα, και γι’αυτό τον σκοπό. Υποστηρίζει ότι ο Βελουχιώτης το είπε την ώρα της μάχης στους αντάρτες του ΕΛΑΣ!\nΑυτά λέει ο παπα-Ανυπόμονος γιά τους Γαργαλιάνους, μαζί με άλλες αστειότητες: «Εκείνο που δεν είναι αλήθεια γιά τις 2-3 ημέρες που μείναμε στους Γαργαλιάνους είναι ότι τάχα διέταξε ο Άρης να σφάζουν τους συλληφθέντες αιχμαλώτους για να μη χαλάνε σφαίρες! ... Αυτό είναι κακοήθεια. Ότι σκοτώθηκαν πολλοί και από τις δυό πλευρές είναι αλήθεια. Είναι αλήθεια ότι ο Άρης σε κάποια στιγμνή της μάχης των Γαργαλιάνων φώναξε στους άνδρες του:\n«Συναγωνιστές, οικονομία στις σφαίρες! Μαχαίρι!»\nΑυτό ειπώθηκε. Αλλά ειπώθηκε στη διάρκεια της μάχης όταν οι μαυροσκούφηδες κινδύνευαν να ξεμείνουν απο πυρομαχικά Ειπώθηκε λοιπόν αυτό το πρόσταγμα στη μάχη και όχι γιά την εκτέλεση αιχμαλώτων, όπως σκοπίμως και δολίως διαδόθηκε ... (παρατήρηση συγγραφέα: Ναί, αλλά ο Βελουχιώτης δεν πλησίαζε ποτέ τη μάχη. Ήταν πάντα μακριά από το μέτωπο, όπως και οι μαυροσκούφηδες. Φρουρούσαν τον Άρη και ακολουθούσαν μετά τις μάχες για να βασανίσουν και να δολοφονήσουν κρατουμένους –αυτό έκαναν στο «ιδιωτικό» Στρατόπεδο του Άρη στα Τρόπαια, στο Βαλτέτσι, στον Πύργο, στον Μελιγαλά (στο χωριό Μερόπη) και στους Γαργαλιάνους).\n«Με κάλεσε κοντά του (εννοεί ο Άρης) και μου μίλησε με πολύ σοβαρό ύφος: «Παπούλη μου, έχω να σου αναθέσω μιά αποστολή. Θα πάρεις όλους αυτούς εδώ που παραδόθηκαν και για να τους προστατεύσουμε θα τους κλείσεις μέσα στην εκκλησία. Εκεί θα περάσουν τη νύχτα. Θα τους φρουρείς με τους μαυροσκούφηδες γιά να μην πάθουν κανένα κακό, και το πρωί θα μου τους παραδόσεις σώους!\nΑυτό και έγινε. Φυλάξαμε τους αιχμαλώτους μέσα στην εκκλησία του Αγίου Σπυρίδωνος και παρά τις επανειλημμένες προσπάθειες των φανατισμένων να τους επιτεθούν, για να τους λυντσάρουν, καταφέραμε να τους παραδόσουμε σώους το πρωί στον Άρη. Κι εκείνος εξασφάλισε τη διαφυγή τους από τους Γαργαλιάνους! Όχι μόνον δεν τους «έσφαξε, αλλά είναι εκείνος που τους έσωσε!....». (σ.σ. Αυτό σίγουρα δεν συνέβη, γιατί από την εκκλησία του Αγίου Σπυρίδωνα, πήραν για σφαγή αρκετούς ταγματασφαλίτες και τουλάχιστον 1 γυναίκα)!\nΤα παραπάνω, αλλά και άλλα περισσότερα απίστευτα και ελαφρώς ή πολύ κωμικά –γιά παράδειγμα ότι ο Άρης μάλωσε αντάρτες που έκαναν πλιάτσικο- γράφει στο βιβλίο του ο παπα-Ανυπόμονος.\nΟ Βελουχιώτης κατευθύνθηκε στο κέντρο της πόλεως, στο Γυμνάσιο των Γαργαλιάνων. Προχωρώντας ανάμεσα στο πλήθος, όταν πλησίαζε κάποιον που του φαινόταν ότι ήταν ταγματασφαλίτης τον άρχιζε με το καμουτσί που κρατούσε και τον στόλιζε με ακατανόητες από τους πολλούς βρισιές. Στο Γυμνάσιο που έφθασε ο Άρης, υπήρχε ήδη Τριμελής Επιτροπή που εξέταζε τους κρατουμένους, στέλνοντας στο θάνατο ταγματασφαλίτες και άτομα της «αντίδρασης», ενώ άλλους τους έκλειναν στις αίθουσες γιά περαιτέρω «ανάκριση». Ο Άρης διέταξε να απολυθούν αμέσως όλες σχεδόν οι γυναίκες και όλα τα παιδιά.\nΟι θανατικές καταδίκες εναντίον ταγματασφαλιτών από την τριμελή Επιτροπή του Γυμνασίου σφάζονταν πάραυτα στην πλησίον μεγάλη πανηγυρίστρα, αλάνα της πόλεως. Όσοι από τους αιχμαλώτους ταγματασφαλίτες δεν ήταν από τους Γαργαλιάνους, δολοφονήθηκαν όλοι. Κάποιοι από τους ντόπιους που πιάστηκαν αιχμάλωτοι γλύτωσαν.\nΌσοι είχαν βγάλει τα στρατιωτικά ρούχα και δεν έπεσαν πάνω σε αντάρτη από τους Γαργαλιάνους που τους γνώριζε, επέζησαν τις πρώτες ώρες που οι ταγματασφαλίτες εκτελούνταν «επι τη εμφανίσει». Μετά, πολλοί προστατεύθηκαν από κάποιο από τα στελέχη του ΕΑΜ της πόλεως. Φυσικά, υπήρξαν και περιπτώσεις που ντόπιοι, στελέχη του ΕΑΜ, έδρασαν αντίστροφα. Υπέδειξαν κάποιους που είχαν ήδη ντυθεί με πολιτικά ρούχα ότι ήταν ταγματασφαλίτες, και δολοφονήθηκαν.\nΕκτός από την Τριμελή Επιτροπή του Γυμνασίου, υπήρχε και άλλη, η «Κινητή Επιτροπή». Πήγαινε από κτίριο σε κτίριο, όπου υπήρχαν κρατούμενοι, ενώ είχε μαζί αντάρτες του ΕΛΑΣ με καταγωγή εκτός Γαργαλιάνων, ως σφαγείς. Όσους επέλεγαν γιά θάνατο, τους παρέδιδαν στους αντάρτες για σφαγή σε παραπλήσια στενά.\nΤο μεγαλύτερο όργιο ειδεχθών σφαγών έγινε μπροστά στην εκκλησία του Αγίου Σπυρίδωνα, εκεί που ο παπα-Ανυπόμονος γράφει ότι τους προστάτευε κατ’εντολή του Άρη! Εκεί έσφαξαν και μιά φτωχή γυναίκα από εκείνη τη γειτονιά που έπλενε ρούχα των ταγματασφαλιτών, γιατί όταν οι ταγματασφαλίτες ήθελαν να ΚΑΝΟΥΝ ΣΩΜΑΤΙΚΗ ΕΡΕΥΝΑ ΣΕ ΚΑΠΟΙΑ ΓΥΝΑΙΚΑ ΣΤΟ ΚΟΝΤΙΝΟ ΦΥΛΑΚΙΟ, ΑΝΕΘΕΤΑΝ ΤΗΝ ΕΡΕΥΝΑ ΣΤΗΝ κυρά Τούλα. Γι’αυτό η Επιτροπή τη «δίκασε» σε θάνατο και την έσφαξαν στα σκαλιά της εκκλησίας.\nΤην ίδια τύχη είχαν εκεί και 2 νεαρά αδέλφια με την ακόμη πιό νέα αδελφή τους (Μητσάκου) που δεν είχαν σχέση με το ΤΑ. Στην πόρτα του Αγίου Σπυρίδωνα, μπροστά στη μάνα του εσφάγει ένας νεαρός ταγματασφαλίτης και στη συνέχεια κακοποιήθηκε το άψυχο σώμα του. Βαρβαρότητες! Παρόμοια έκτροπα έγιναν και στα σπίτια που είχαν στηθεί φυλακές.\nΈνας αντάρτης που έδρασε εκείνο το βράδυ στους Γαργαλιάνους ως σφαγέας ήταν ο μετέπειτα «ξακουστός» Πέρδικας. Αυτός, εκτός του ότι έσφαξε κάποιους που του υπέδειξε η «Κινητή Επιτροπή», έλυσε και προσωπικούς λογαριασμούς με κάποιους Γαργαλιανιώτες αγροφύλακες και συναδέλφους του στο στρατό.\nΟ Πέρδικας ξεχειμώνιαζε τα πρόβατά του στους Γαργαλιάνους πριν τον πόλεμο, και είχε ανοίξει εκεί λογαριασμούς. Στο τέλος της ημέρας εθεάθει με ρούχα κατακόκκινα στο αίμα, ενώ άλλη μαρτυρία λέει ότι την επομένη ημέρα σταμάτησε με την παρέα του να πλήνουν τα μαχαίρια τους σε ληνό (τσιμεντένια αποθήκη νερού).\nΓιά τον Θανάση Κλάρα, που μπήκε στην πόλη επικεφαλής του «νικητή» ΕΛΑΣ τι να πώ; «Τίμησε» τους Γαργαλιάνους με την παρουσία του επί ένα τριήμερο. Κοιμόταν στο κρεββάτι μιάς μητέρας που ακριβώς ένα χρόνο νωρίτερα, στις 23 Σεπτεμβρίου 1943, την ξύπνησαν 15 μέλη της ΟΠΛΑ και την πήγαν κάτω στον ελαιώνα. Εκεί την έσφαξαν (και μετά την .... κακοποίησαν) μπροστά στα μάτια του ενός απο τα 3 κορίτσια της.\nΣτην διάρκεια της παραμονής του εκεί ο Κλάρας έσφαξε με τα ίδια του τα χέρια έναν νεαρό, στην εσωτερική σκάλα του σπιτιού. Η σημερινή οικοδέσποινα του σπιτιού ήταν τότε ένα από 3 νεαρά κορίτσια της οικογενείας, και είχε βοηθήσει με τρόμο να καθαρίσουν τα αίματα από το θύμα.\nΑκόμη, με τη μπότα του άφησε τη σφραγίδα του θυμού του πάνω σε ωραία έπιπλα της οικίας που έμεινε, ενώ άλλα τα κατέστρεψε τελείως (γιατί δεν μπορούσε να ανοίξει μιά τζάρα σπιτικού γλυκού που ζήτησε να φάει, «ρετζέλι» που γίνεται από «πετιμέζι»).\nΠόσα ήταν τα θύματα στους Γαργαλιάνους. Στη μάχη σκοτώθηκαν 14 ταγματασφαλίτες και 139 εσφάγησαν μετά τη μάχη, όταν ήταν άοπλοι αιχμάλωτοι. Εκτός αυτών, εγώ μπόρεσα και βεβαίωσα 66 αμάχους μόνο Γαργαλιανιώτες οι οποίοι εσφάγησαν μετά τη μάχη. Σύνολο 219.\nΑυτοί δεν ήταν οι μόνοι νεκροί. Όπως και στον Μελιγαλά, στους Γαργαλιάνους είχαν καταφύγει και εκατοντάδες άμαχοι από τις γύρω πόλεις και χωριά. Πόσοι εσφάγησαν από αυτούς, δεν είναι ακριβώς γνωστό. Ίσως 100, ίσως και περισσότεροι. Τα κοντινά χωριά Λεύκη, Φλόκα και Μουζάκι είχαν αρκετούς νεκρούς, αλλά και πολλά άλλα.\nΤα πρώτα χρόνια, μετά τη σφαγή οι εντόπιοι ομιλούσαν για 400-600 σύνολο νεκρών.\nΣτον κατάλογο των ταγματασφαλιτών υπάρχει το όνομα μόνο ενός από την Κρήτη, ενώ είναι γνωστό ότι τον Στούπα ακολουθούσαν περισότεροι και σχεδόν όλοι δολοφονήθηκαν στους Γαργαλιάνους ή στην Πύλο.\nΕπίσης λείπουν τα ονόματα αμάχων από τα γύρω χωριά με πρώτη τη Λεύκη που λόγω Στούπα ήταν στο στόχαστρο. Άρα το σύνολο των θυμάτων της Ομαδικής Δολοφονίας ήταν ΠΑΝΩ ΑΠΟ 300.\nΤον Σεπτέμβριο του 1945, στις εφημερίδες της Μεσσηνίας ο Δήμος Γαργαλιάνων έβαλε την κατωτέρω Ανακοίνωση:\nΜΝΗΜΟΣΥΝΟ ΣΤΟΥΣ ΓΑΡΓΑΛΙΑΝΟΥΣ\nΟ Δήμος Γαργαλιάνων τελεί την 23ην Σ)βρίου 1945 μνημόσυνον\nυπερ αναπαύσεως της ψυχής των υπερεξακοσίων θυμάτων\nτης κομμουνιστικής θηριωδίας εθνικοφρόνων κατοίκων της πόλεως.


Βραβεία Στέλιος Χατζηιωάννου με επιβράβευση €10.000 - Newsbomb\nΚΥΠΡΟΣ 22/07/2013 15:57\nΒραβεία Στέλιος Χατζηιωάννου με επιβράβευση €10.000\nΤο Φιλανθρωπικό Ίδρυμα “Στέλιος” δίνει σε κάθε μια από 10 επιχειρηματικές ομάδες την ευκαιρία να κερδίσουν από €10.000 για την επιχείρησή τους ως συμβολή στην ενθάρρυνση της εμπιστοσύνης και της ομαδικής δικοινοτικής δουλειάς στην Κύπρο.\nΤα Βραβεία Στέλιου Χατζηιωάννου για την Επιχειρηματική Συνεργασία στην Κύπρο δημιουργήθηκαν από το δημιουργό της easyGroup, Στέλιο Χατζηιωάννου, και από το 2009 έχουν καταστεί ορόσημο στο νησί με βραβεία αξίας € 1 εκατομμυρίου να έχουν δοθεί μέχρι σήμερα σε 20 συνεταιρισμούς που αποτελούνται από ένα/μία Ελληνοκύπριο/α και ένα/μία Τουρκοκύπριο/α επιχειρηματίες.\nΟ Στέλιος δήλωσε: “Όταν ξεκινούσα αυτά τα βραβεία πριν περίπου 5 χρόνια”, η Κύπρος ήταν ένα πολύ πιο εύπορο μέρος για να δουλέψει κανείς. Τώρα που είμαστε στη μέση μιας οικονομικής κρίσης, είναι ακόμα πιο σημαντικό να θυμόμαστε ότι η προώθηση της δικοινοτικής επιχειρηματικότητας είναι ο καλύτερος τρόπος τόσο για την επίτευξη ειρήνης στο νησί όσο και για τη δημιουργία θέσεων εργασίας! Η Κύπρος είναι πολύ μικρή για να είναι διαιρεμένη και οι επιχειρηματίες θα είναι εκείνοι που θα δημιουργήσουν τις νέες θέσεις εργασίας. Ελπίζω ότι τα € 10.000 μου για κάθε συνεταιρισμό θα κάνουν τη διαφορά μεταξύ της επιτυχίας και της αποτυχίας για μια νεαρή επιχείρηση!”\n1. Πρέπει να είστε τουλάχιστον ένας/μία Ελληνοκύπριος/α και ένας/μία Τουρκοκύπριος/α που εργάζονται μαζί σε ένα επαγγελματικό εγχείρημα.\n2. Και οι δύο σας πρέπει να έχετε γεννηθεί στο νησί της Κύπρου.\n3. Η δημιουργία νέων ομάδων ως αποτέλεσμα της βράβευσης ενθαρρύνεται θερμά αφού είναι ένα μέτρο οικοδόμησης εμπιστοσύνης μεταξύ των δύο κοινοτήτων.\n4. Οι επιχειρηματικές σας δραστηριότητες πρέπει να έχουν ως βάση το νησί της Κύπρου και να είναι διαθέσιμες σε πελάτες σε όλο το νησί.\n5. Πρέπει να μπορείτε να επικοινωνείτε στα Αγγλικά και μέσω ηλεκτρονικού ταχυδρομείου.\n6. Το μέγεθος της επιχείρησης και η κερδοφορία της θα χρησιμοποιηθούν ως επιπρόσθετα κριτήρια στην επιλογή των νικητών που θα κερδίσουν τα € 10.000 του βραβείου, όμως πρέπει να τονιστεί ότι αυτό το βραβείο σχεδιάστηκε και για να ενθαρρύνει νέες επιχειρήσεις.\n7. Οι μη κερδοσκοπικές προσπάθειες θα ληφθούν και αυτές υπόψη ως αιτήσεις, εφόσον τα πιο πάνω κριτήρια ικανοποιούνται και δεδομένου ότι οι δραστηριότητες διεξάγονται με τρόπο παρόμοιο αυτού μιας επιχείρησης.\nΌλες οι αιτήσεις θα εξεταστούν από αντιπροσώπους του Φιλανθρωπικού Ιδρύματος “Στέλιος”, ενώ οι φιναλίστ και οι νικητές θα επιλεγούν προσωπικά από το Στέλιο Χατζηιωάννου.


ο Περίγυρος της Κινηματογραφικής Λέσχης Άνδρου: Ο ΘΖ από ΝΥ στην Άνδρο!\nΤις καλοκαιρινές του διακοπές στην Άνδρο περνάει ο ΘΖ και στο σπίτι του που μας προσκάλεσε μιλάει για τα καλά ,τα κακά στην Άνδρο και δίνει λύσεις\nΣτην εκδήλωση πάντως για το ΕΠΙΤΟΠΟΥ το Σάββατο δεν θα έρθει!\nΤο βίντεο τον χειμώνα στον Περίγυρο\nΑναρτήθηκε από Vangelis Loukisas στις 4:47 μ.μ.\nΤΟΥΛΑΓΙΣΤΟΝ να έφτιαχνα και την χοριστρα μου ΘΖ ny\nΜείνε μόνιμα εδώ και όχι μόνο καλοκαίρια !\nΕπιτέλους είδαμε τον πιο φανατικό φίλο της ιστοσελίδας. Καλό Καλοκαίρι. Όσο απέμεινε......\nβρε καλωςτονα, να δουμε και την μουρη σου βρε αδελφε!!!\nΕφχαριστο για τα καλα σας λόγια εγω θα ήθελα να Μίνος. Για πάντα αλλα οι ανώτερη βία το εμποδίζει .θζ ny


There Will Be Blood (2007): Promo αιματοχυσίας\nΔιέρρευσε χτες στα γιουτιούμπια, προφανώς για να μη μείνει πίσω στην οσκαρική αιματοχυσία που ξεσπάει σιγά σιγά, ένα κάτι σα πρόμο για την νέα δουλειά του αμφιλεγόμενου Paul Thomas Anderson.\nΒασισμένο χαλαρά --όπως περίπου το Jackie Brown (1997) του φίλου του στα κοκαϊνοπάρτι Quentin Tarantino στο Rum Punch-- στο Oil! του δημοφιλέστατου στις αρχές του προηγούμενου αιώνα και ξεχασμένου πια Aμερικάνου σοσιαλιστή συγγραφέα Upton Sinclair, το Θα Χυθεί Αίμα αν μη τι άλλο έχει τίτλο εξίσου προκλητικό με τα μεγαθηριώδη American Gangster (2007) και No Country for Old Men (2007) που φιλοδοξεί να απειλήσει. Και αφού ακόμα και στα τέλη του Μάη είχε επαναληπτικά γυρίσματα, το φιλμ δε πρόλαβε φυσικά τις Κάνες και πιθανότατα δε θα ξέρει κανείς και πολλά γι' αυτό μέχρι τα τέλη Αυγούστου που θα ταξιδέψει στη Βενετία. Έτσι θα πρέπει να αρκεστείς στα οφθαλμοφανή του πρόμο, τη μεγάλη πετρελαιοκουτσουλιά στη κάμερα, και την στιλ The New World (2005) / The Thin Red Line (1998) αφήγηση που πιθανά δείχνουν ότι η αλυσίδα αναφορών του δημιουργού (σε άλλους, στις ταινίες του) αυτή τη φορά θα αποκτήσει κρίκο με το όνομα του Terrence Malick. Και να μην είσαι καθόλου σίγουρος ότι η απειλή για αιματοχυσία δεν είναι κυριολεκτική, κρίνοντας από τις αντιδράσεις του PTA στο χάσιμο του Oscar® σεναρίου για την Magnolia (1999).\nΤο πρόμο, που κατά πάσα πιθανότητα κόπηκε από τον σκηνοθέτη όπως και σε προηγούμενες δουλειές του, προαναγγέλει μάλλον και κανονικό τρέιλερ σύντομα. Και δε θα γράφαμε μέχρι τότε αλλά το κάναν θέμα οι φίλοι μας του Twitch.\nPreviously on Movies for the Masses: 3:10 to Yuma (2007): Καουμπόικο trailer\non 8:16 PM, June 17, 2007\nΜε άλλα λόγια, επιστρέφουμε ένα από τα μύρια εισερχόμενα link μας, αφού τους περισσότερους που εσύ διαβάζεις και οι άλλοι αντιγράφουν εμείς μπορούμε να τους λέμε φίλους μας ή να λέμε κάνα γεια. Με κάτι άλλους φίλους μας στην Ελλάδα που ακόμα γράφουν για ταινίες του καλοκαιριού, οι Μάσες υπόσχονται να συνδεθούν όταν θα κάνουν προβλέψεις για τα Όσκαρ, μια μέρα πριν την απονομή :p\non 3:35 PM, June 20, 2007\nΣορυ για το ασχετο αλλα εχεις σχεση με τον βαγγελη του ZX32?\non 3:43 PM, June 20, 2007\nΕ κάτι έχω ναι. Επίσης έχω και διεύθυνση e-mail στο προφίλ μου και βάλει κι ένα λινκ που λέει "Contact us" στη μπάρα δεξιά :P\nKey Art Awards 2007: Οι αφίσες της χρονιάς


Ο Κύργιος δέχθηκε να δει αθλητικό ψυχολόγο - Τένις - SPORT 24\nΟ Κύργιος δέχθηκε να δει αθλητικό ψυχολόγο\nΕπιμέλεια: Ηλίας Καλλονάς Δημοσίευση: 30 Οκτ. 2016 14:13\nΗ ATP εξέδωσε ανακοίνωση και γνωστοποίησε πως ο Νικ Κύργιος δέχθηκε να παρακολουθήσει συνεδρίες με αθλητικό ψυχολόγο, με συνέπεια η ποινή αποκλεισμού του να μειωθεί στις τρεις εβδομάδες από τρεις μήνες.\nΣτα μέσα Οκτωβρίου η Παγκόσμια Ομοσπονδία Τένις αποφάσισε να λάβει δραστικά μέτρα, με αφορμή την αντιεπαγγελματική συμπεριφορά του Νικ Κύργιου.\nΗ σταγόνα που ξεχείλισε το ποτήρι ήταν η εικόνα του Ελληνοαυστραλού τενίστα στην αναμέτρηση με τον Μίσα Ζβέρεφ για το Shanghai Masters, όπου παρουσίασε συμπτώματα... ραθυμίας.\nΓι' αυτό το λόγο, η ATP του επέβαλε ποινή αποκλεισμού τριών μηνών από κάθε αγωνιστική δραστηριότητα. Ο μόνος τρόπος να επέστρεφε νωρίτερα στη δράση και συγκεκριμένα στις 7 Νοεμβρίου ήταν να συμφωνήσει να επισκεφτεί αθλητικό ψυχολόγο. Έτσι κι έγινε.\nΗ ATP εξέδωσε ανακοίνωση και γνωστοποίησε πως ο νεαρός αθλητής δέχθηκε το συγκεκριμένο όρο, χωρίς να αποκαλύπτει περισσότερες λεπτομέρειες. Σε περίπτωση που ολοκληρώσει με επιτυχία τις συνεδρίες, τότε η ποινή του θα μειωθεί στις 3 εβδομάδες.\nΝτροπιαστικός αγώνας για τον Κύργιο


06 οκτ 2009\nΤο Υπουργείο Υγείας επιλέγει ασύρματο συνεδριακό σύστημα της Beyerdynamic\nTo νέο Υπουργείο Υγείας μεταφέρθηκε πρόσφατα σε ένα πολύ όμορφο κτίριο το γνωστό Ολυμπιακό ακίνητο του πρώην κέντρου δημοσιογράφων. Στη νέα αίθουσα συνεδριάσεων του Υπουργείου, το συνεδριακό σύστημα έπρεπε να είναι το καλύτερο.\nΗ βασική προδιαγραφή του συστήματος ήταν η εγκατάσταση να επηρεάσει τον μικρότερο βαθμό την αισθητική της. Ο λόγος είναι ότι η αίθουσα, όπως βλέπετε και στις φωτογραφίες, είναι πολύ όμορφη, φτιαγμένη με ακριβά υλικά και υψηλή ποιότητα κατασκευής. Οι δυνατότητες λοιπόν για την διέλευση καλωδίων ήταν ουσιαστικά αδύνατη.\nΜετά από προσεκτική μελέτη, οι τεχνικοί της εταιρείας που ήταν υπεύθυνη για την εγκατάσταση των AV συστημάτων, πρότειναν την λύση ενός ασύρματου συνεδριακού συστήματος. Όπως όμως όλοι γνωρίζουμε, η ασύρματη τεχνολογία έχει πολλά θετικά αλλά και το βασικό πρόβλημα ότι δεν είναι ιδιαίτερα αξιόπιστη, ιδιαίτερα όταν έχουμε να κάνουμε με πολλά μικρόφωνα. Και εδώ η εγκατάσταση απαιτούσε 60!\nΜετά από προσεκτική έρευνα της αγοράς, οι μηχανικοί μελετητές της εγκατάστασης είδαν ότι η μόνη εταιρεία με την μεγαλύτερη εμπειρία στην κατασκευή ασύρματων συνεδριακών είναι η Beyerdynamic. Με τα συστήματα MCW50 και MCW200, έχει κάνει πάνω από 300 ασύρματες συνεδριακές εγκαταστάσεις σε όλο τον κόσμο, μεταξύ αυτών και εγκαταστάσεις σε πολύ σημαντικούς χώρους όπως στο κτίριο της Ευρωπαϊκής Κοινότητας στις Βρυξέλλες αλλά και στα γραφεία της Audi και της Mercedes. Επίσης, είδαν ότι η Beyerdynamic, είναι ο πρώτος κατασκευαστής που παρουσίασε ασύρματο συνεδριακό το 1998, οπότε και η συνολική εμπειρία της σε τέτοια συστήματα είναι μοναδική. Με όλα αυτά τα δεδομένα, η αξιοπιστία του συστήματος ήταν δεδομένη.\nΗ επιλογή μεταξύ των δύο ασύρματων συστημάτων της Beyerdynamic, έκλεινε προς το MCW50. Ο λόγος ήταν η απλότητα χειρισμού και εγκατάστασης του συστήματος, η ποιότητα ήχου και η ποιότητα κατασκευής των μονάδων. Επιλέχθηκε το σύστημα MCW50-9 που επιτρέπει την ομιλία μέχρι και 9 συνέδρων ταυτόχρονα, χρησιμοποιώντας και τις 3 μπάντες του Wi-Fi spectrum. Επιλεκτικά, μπορεί ο χρήστης να μειώσει τον αριθμό των συνέδρων που ομιλούν ταυτόχρονα σε 3 ή 6.\nΌπως είναι φανερό, η εγκατάσταση ήταν πανεύκολη, το μόνο που χρειάστηκε ήταν να συνδέσουμε την κεντρική μονάδα στην πρίζα, να βγάλουμε τα μικρόφωνα από τις θήκες τους οι οποίες είναι ταυτόχρονα και φορτιστές και να τα ανάψουμε όλα μαζί. Τόσο απλά! Σε 10 λεπτά το σύστημα λειτουργούσε. Το αποτέλεσμα δε ήταν τόσο ποιοτικό, που εντυπωσιάστηκαν ακόμη και οι τεχνικοί της εγκατάστασης. Η απόδοση της φωνής ήταν σε πρωτόγνωρα επίπεδα, κάτι που φάνηκε και στην πρώτη συνέντευξη τύπου που έγινε με το σύστημα και πιο συγκεκριμένα αυτή που έδωσε ο Υπουργός Υγείας για το θέμα της νέας γρίπης. Το ίδιο εντυπωσιασμένοι ήταν και οι τεχνικοί των τηλεοπτικών καναλιών, οι οποίοι πήραν ήχο από το σύστημα και δήλωσαν ότι είναι από τους καλύτερους ήχους που έχουν πάρει στην Ελλάδα, και καταλαβαίνετε πόσους χώρους έχουν επισκεφτεί αυτοί οι τεχνικοί...\nΣτο παρακάτω link μπορείτε να βρείτε αναλυτικά τεχνικά χαρακτηριστικά για το ασύρματο συνεδριακό σύστημα MCW50 της Beyerdynamic\nKατεβάστε τον ενημερωτικό φυλλάδιο του MCW-D50